Santez Anna Vened - Wikimammenn\nSantez Anna Vened\nA. Lefournier ha Ian Salaun, 1889 (p. 163-169)\n◄ Da Zantez Anna Santez Anna Vened Burzudou pe viraclou ►\nAn hini a voue choazet gant Doue evit lacat sevel chapel santez Anna, a voa eul labourer paour o chom e Keranna. O teleur evelse he zaoulagad var eun denic dister ha dianavezet, Doue a reas eno ar pez a ra peur liessa ; me lavar choas an traou distera evit dont abenn eus an traou brassa. Guelloc’h aze e veler peleac’h e vez dorn an Ollc’halloudec. Hano an den-ma a voa Yvon Nicolazic.\nKenta burzud a erruas oue eur sclerijen gaer a velas en eun taol o tont en he di, e creis an noz, hag ar pez a gave dezan a rea ar sclerijen-se, oa eur pilet, pe eur c’houlaouen goar douget gant eun dorn. Kementse, ervez m’hen lavar, a badas keit ha ma vet o lavaret diou Bater ha diou Ave Maria. C’huec’h sizun goude, eur zulvez, eun heur goude cuz heol, e velas ar memes tra e parc ar bocennou. Mes neuze ar sclerijen ne badas ket keit, ha ne velas dom ebet o telc’her ar c’houlaouen.\nAr burzud-se en em nevezas meur a vech ; hag evit doare, Nicolazic, epad ar pemzeg mis kenta goude, ne dremene morse teir sizun ep guelet eun dra bennag. Bevech ma tistroe eus he barkeier divezatoc’h evit na voa boas, pa veze an noz o tont, e teue, dalc’het gant eun dorn ha ne vele ket, eur c’houlaouen hag a iea costez ha costez gantha evit sclerat he hent. Ha pa deuje an avel da c’hueza, tan ar c’houlaouen ne finve ket.\nNicolazic a ziskuezas bete’r fin e voa din eus ar grasou en doa bet euz an env. Ato e chomas humbl ha dic’hloar ; seulvui maclaske ar belerinet he velet ha ma tiskuezent dezan ho istim, seulvui a c’hoant en devoa da veva cuzet ha dianavezet. Kementse a reas dezhan, en despet d’an Tadou Carmez, en em denna pell dioc’h ar gouent, en eun tamic merouri en doa e Pluneret. Eno e tremene, evel guech all, he amzer o pidi hag o labourat an douar. Eur vech en amzer epken ez ea da velet he vestrez vad. Ar venac’h a zalc’he eur cellulen evithan, hag hen digemere evel pa vije bet unan eus a dud ho zi.\nNeuze he gonfessour a redas d’an ilis hag a zigassas gantha imach burzudus Santez Anna : Ahanta, va breur, emezhan, brema pa zoc’h prest da vont dirag Doue, ha delc’her a rit-hu mad da gement oc’h eus diskleriet ken alies a vech ? — Ia, eme Nicolazic. — Ha brema, ha bez’oc’h eus-hu e santez Anna ar memez fizians, ha contant oc’h-hu da vervel e treid he imach, dre anaoudegez vad evit ar grasou oc’h eus bet diganthi en ho puez ? Ia, a respontas adarre Nicolazic. — Neuze an Tad a lavaras dezhan poket da dreit an imach. Nicolazic a zentas, a bocas c’huec dezo, ha kerkent e rentas he ene da Zoue.\nAdtapet diwar « https://br.wikisource.org/w/index.php?title=Santez_Anna_Vened&oldid=162020 »\nKemmoù diwezhañ degaset d'ar bajenn-mañ d'an 12 Mae 2020, da 17:01.


Pajenn:Perrot - Bue ar Zent.djvu/585 - Wikimammenn\nPajenn:Perrot - Bue ar Zent.djvu/585\ndeur ne gredent ket mont d’e heul ; astenn reas neuze e vantel war ar stêr : « N’ho pezet aon ebet, bugale, emezan, deut en hano Jezuz-Krist ; ar vantel-man a dalvezo d’ec’h da vag. »\nAr burzud-ze a oe gwelet gant eleiz a Wisgradiz, hag a zigoras hent d’e gomzou da vont betek goueled o c’halonou.\nEus ar Prus hag eus ar Pomerani, sant Hyasent a yeas d’an Danemark, d’ar Sued, d’an Norvej ha d’ar Skos ; ac’hane e skoas d’ar Rusi hag e tiskennas betek Konstantinopl.\nN’en devoa ken kambr nemet an iliz, ken gwele nemet an douar yen ; derc’hent holl goueliou ar Werc’hez, goueliou an Ebestel, ha bep gwener, e yune diwar bara ha dour ; e vue pen-da-ben a oa eur burzud, rak anez, penôs en dije gallet redek kemend-all a boblou dishenvel, ha ne anaveze ket o yez ?\nSevel a reas eur manati da venec’h sant Dominik, en Kiow. Epad ma oa er gêr-ze, an Dartared a lakas ar seziz warnezi, hag a deuas a benn d’he gonid : eur wech mestr, ne zellent ket petra d’ober. Laerez a rênt an tie, ha devi rênt ar pez a chome war o lerc’h.\nSant Hyasent a oa o lavaret e oferen, pa deujod da lavaret d’ezan an dismantr a rênt ; raktal e kemeras klozen an hostiou santel hag en em lakas en hent gant e venec’h. Pa oa o tremen dirak skeuden an Itron-Varia, ar werc’hez ven a bedas anezan d’he c’has ive gantan :\n— Penôs, eme ar zant, e c’hellin-me bale gant eur zamm ken bras ?\nAr skeuden a boueze eiz pe nao c’hant lur.\n— Bez fizianz, emezi, ar Zalver a zo ganit ’n ez dorn deou am lako da zont da vezan ken skanv ma n’az pezo bec’h ebet ganin.\nAr zant a grogas er werc’hez ven ha, p’he dibradas, e welas ne oa ket ponneroc’h eget eur gorzen. Bale reas evelse, sammet diouz an daou du, etrezek ar Pologn. Treuzi reas an Dnieper, o kerzet war an dour evel m’hen dije grêt war ar zec’h.\nEvit derc’hel hano eus eur burzud ken bras, Doue a voullas e roudou war ar stêr, ha pa oe grêt enklask war e viraklou, er bla 1594, arôk lakat e hano e-touez ar zent, pevar c’hant eiz test a douas bezan gwelet ar roudou-ze gant o daoulagad o-unan, ha bezan klevet tud ar vro o lezhenvel ane « hent sant Hyasent. »\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/585&oldid=140871 »


Wikipedia:Kumuniezh/An davarn/sizhunvezh 42 bloaz 2009 - Wikipedia\nWikipedia:Kumuniezh/An davarn/sizhunvezh 42 bloaz 2009\n1 12/10/2009 — 18/10/2009\n1.3 Respont Kadbzh\n1.4 Merour nevez\n1.5 Stanket kont Meven da viken\n1.6 Dilemel kont "Gwilhmod"\n1.7 29 800\n1.7.1 Lodenn bleustrek, evit ar c'hinnigoù\n12/10/2009 — 18/10/2009\nskrivañ un dra bennak en eil sizhun ha daou-ugent eus 2009 | An davarn | sizhun a-raok — sizhun war-lerc'h\nVotadeg zo evit dilenn merourien nevez d'ar Wikipedia brezhonek. Digor e vo ar votadeg e-pad eizhteiz, da lâret eo adalek an 9 a viz Here 2009 betek ar 15 a viz Here 2009. http://br.wikipedia.org/wiki/Wikipedia:Kumuniezh/votadeg_evit_merourien_Gwengolo_2009\nUr porched zo bet savet evit Alamagn, evel ma'z eus evit broioù all. Er bajenn-se e kaver titloù pennadoù a bep seurt a denn da Alamagn. Gallout a reer e implijout da gavout pennadoù. Gallout a reer ivez e lakaat e traoñ pennadoù nevez, da heñchañ al lennerien war-zu pennadoù all, gant ar patrom:Porched Alamagn. --Llydawr 13 Her 2009 da 19:44 (UTC)\nRespont Kadbzh[kemmañ ar vammenn]\nTe 'oar kenkoulz ha me e ra van da grediñ pezh a lavar: droug en doa ouzh lod eus tud ar wikipedia a-raok anavezout ar wikipedia zoken. E gaozioù n'int graet nemet evit klask lakaat an dud da grediñ ez eo merzheriet, evel ma vije bet merzheriet e Skaer. Pa weler niver ha danvez e bennadoù n'en deus ket da fogasiñ koulskoude. Bianchi-Bihan 15 Her 2009 da 15:33 (UTC)\nGouzout a ra Meven piv eo an dud, neuze ne lavar se nemet evit c'hoari e abostol hag ar stourmer evit ar frankiz, "dieuber ar wikipedia" emezañ. Goulenn a ray sikour ar C'hallaoued da zieubiñ ar vro gante? Gwelloc'h paouez gant ar gaoz-se amañ e pajenn merzher ar frankiz, ha kendelc'her el lec'h dereat nemetañ zo dre amañ: en davarn. Bianchi-Bihan 15 Her 2009 da 04:22 (UTC)\nEvel-just Aogust. Neal (Kaozeal) 15 Her 2009 da 19:10 (UTC)\nAogusta, mar plij. Evel ma mamm-gozh.Bianchi-Bihan 17 Her 2009 da 09:46 (UTC)\nDilennet eo bet hiziv Ex-Smith da verour nevez ar wikipedia-mañ. Neal (Kaozeal) 15 Her 2009 da 11:41 (UTC)\nStanket kont Meven da viken[kemmañ ar vammenn]\nGoude meur a stankadenn an eil war-lerc'h eben, em eus ranket stankañ kont Meven da viken goude bezañ krouet ur gont nevez evit klask mont e-bioù d'ar stankadenn gent (bet hiraet he fadelezh c'hoazh dre ma oa bet klasket votiñ keit ha ma vane stanket e gont outañ dija) a-benn kas tagadennoù personel da implijerion/ezed all (amañ hag amañ da skouer).\nKeit ha m'emeur ganti, daosut d'ar pezh a gred dezhañ, n'eo ket me ha Bianchi-Bihan an hevelep den. Hen touiñ a ran. Neal (Kaozeal) 14 Her 2009 da 14:14 (UTC)\nGast! Ha me prest da grediñ bidennoù egile. Bianchi-Bihan 15 Her 2009 da 04:32 (UTC)\nDilemel kont "Gwilhmod"[kemmañ ar vammenn]\nGoulenn a ran ouzh ma vo dilamet a-grenn ar gont Gwilhmod gant atebeg al lec'hienn-mañ Gwilhmod 16 Her 2009 da 19:41 (UTC)\nMat eo. Graet eo. Neal (Kaozeal) 17 Her 2009 da 09:32 (UTC)\n29 800[kemmañ ar vammenn]\nTizhet eo bet 29 800 pennad ar week-end-mañ war hor wiki-ni. A-benn nebeut e vimp da 30 000. Ur mennozh a zo deuet din.\nKinnig a ran e klaskfemp sevel ur pennad evit embann e-barzh ar gazetenn vrezhonek YA!. Me 'zo a-du da vont e darempred ganto evit goulenn ma vo posubl, d'am soñj e vo mat. Ma vezoc'h a-du e vefe mat dibab petra 'vefe pouezus lakaat e-barzh (an niveroù hag all) ha goude e savfe unan ac'hanomp ur pennad hag e labourfemp evit klokaat anezhi.\nHa marteze e vefe posupl (pa vo deuet ar mare) klask ivez mont e darempred gant kazetennoù brasoc'h evel Ouest-Fance pe Le Telegramme, ha perak pas zoken gant kazetennoù bras Paris (Le Monde, Marianne, Le Nouvel Obs ...).\nUn abeg e vefe evit brudañ ar brezhoneg ha Wikipedia e brezhoneg. Kinnig a ran-se abred un tamm evit ma vefe amzer da brederiañ. Petra soñjoc'h ? --Y-M D 18 Her 2009 da 18:49 (UTC)\nKemennet e vo e-barzh ABP hag e lec'hienn (pe load) Diwan. Keloù a vo kaset da bep tu. Ne vir ket a gomz eus se etrezomp evel just. Ma vije bet c'hoant e-barzh tud Ya da gomz eus ar wikipedia dija o dije graet: tud gopret zo ganto, gant hon wiki-ni n'eus ket. 82.253.90.222 19 Her 2009 da 03:21 (UTC)\nGwir eo n'am boa ket soñjet el lec'hiennoù-se. Tu 'vefe en ober ivez war hini Dihun ha Div Yezh. Pa lenner YA ! e weler splan ne vez ket skrivet an holl pennadoù ganto, n'o deus ket amzer hag arc'hant evit gopra tud a-walc'h. Hag ouzhpenn-se n'on ket sur e ouifen ez eus eus hor wiki-ni. Ha ne goustfe seurt deomp klask d'an nebeutañ. Piv a raio war-dro evit ABP ha Diwan ? --Y-M D 19 Her 2009 da 08:53 (UTC)\nKentañ tra, ober an 200 pennad a vank, ha n'eus ket nemeur a dud ouzh ar stern. Aes eo teurel evezh e vez muioc'h a dud war-dro pa vez anv a votiñ "a-enep". N'eo ket ken skuizhus.\nABP ha Diwan o deus embannet kresk ar wikipedia bep tro. Ma ne vez ket lennet keleier ABP gant kazetennerien Breizh e kav din ne reont ket o labour.\nPa vez kaset keloù ganin ne ankouaan ket Ya!, int avat a ankoua ober anv eus ar wikipedia brezhonek marteze. N'ouzon ket, ne lennan ket Ya!.\nPa vo tizhet an 30 000, e c'halli kas da gemenn, ha gwelout a ri petra a vo graet anezhañ ganto. Bianchi-Bihan 19 Her 2009 da 11:14 (UTC)\nGwelet 'vo ma vo degemeret ar pennadoù pe get. Ha kreskiñ a ra buan an niver a bennadoù memestra, dindan 2 zevez ez eus bet tost 20 pennad nevez. --Y-M D 19 Her 2009 da 12:33 (UTC)\nTizhout 30 000 pennad, sed ar pal kentañ. A-du gant ar pezh a skrivas Bianchi : n'eo ket din d'ober labour tud paeet evit ober o labour. Le Monde, Marianne (!), Ouest-France : ha dedennet eo an dud-se gant ar brezhoneg? --Ex-Smith 19 Her 2009 da 16:01 (UTC)\nGwir eo. Met morse ne vo komzet ouzhomp ma ne glaskomp ket brudañ hon afer. Dre-se e c'hellomp klask skrivañ dezho. Hag ouzhpenn e c'hell reiñ ur brud vat eus ar brezhoneg bev. Hag marteze degas tud hag un implij ouzhpenn gant hor wiki-ni. Me 'zo a-du ober war-dro ha ma c'helloc'h reiñ mennozhioù din e vefe gweloc'h c'hoazh. --Y-M D 19 Her 2009 da 16:52 (UTC)\nLodenn bleustrek, evit ar c'hinnigoù[kemmañ ar vammenn]\nDa gentañ e vo ret skrivañ, ha petra a gafer pouezus lakaat e-barzh (an niveroù hag all) ? Gouest hon da skrivañ un dra met karout a rafen kaout alioù war an danvez da lakaat. Trugarez --Y-M D 19 Her 2009 da 12:33 (UTC)\nUr pennad a oa bet skrivet 2 pe 3 bloaz 'zo e pajenn kentañ Ya! gant unan ac'hanomp. Marteze e c'hellfes kemer harp ouzh ar pennad-se ma kavez en-dro an niverenn. Skrivet oa bet eus ar fed e oa wikipedia digor d'an holl, digoust ha kentelius (hag all) ma 'm eus soñj mat.--Gwendal 19 Her 2009 da 17:19 (UTC)\nUr pennad a oa bet skrivet daou vloaz zo ganin db ar wikipedia brezhonek, lennet gant izili oberiant an ampoent, aprouet gante ma ne fazian ket, ha skignet e meur a lec'h abaoe, warlene hag er bloaz-mañ. Ne oa savet den a-enep neuze. Hennezh eta a vo kaset en-dro ganin, kerkent ha serret an 30 000, a-raok fin ar miz marteze. Amañ e weler piv zo o labourat da dapout anezho: []. N'omp ket gwall niverus. Bianchi-Bihan 19 Her 2009 da 20:26 (UTC)\nMarteze e c'helfes diskouez deomp ar pennad en-dro evit ma c'helfemp klokaat an titouroù ma 'z eus ezhomm ? Te peus lavaret ivez ne vefes ket sur e vefe embannet ganto. Ar pezh a ginnigan a vo ober war-dro, mont a rafen e darempred ganto war eeun hag e-mod-se e vefe muioc'h a chañsoù evit ma vefe embannet. Deoc'h da welet. A galon --Y-M D 20 Her 2009 da 12:04 (UTC)\nUr gartenn dispar eusKembre zo er pennad cy:Edeirnion. Aes eo he c'hemer., hep anvioù avat, ha neuze eo didalvoud. Hag he c'hemer gant an anvioù-lec'hioù? Piv 'oarfe penaos ober? Bianchi-Bihan 18 Her 2009 da 06:28 (UTC).\nTaolet em eus ur sell ha n'em eus kavet kartenn ebet. Marteze ez eus ur gudenn gant al liamm az peus kaset? A galon.--Ex-Smith 18 Her 2009 da 07:55 (UTC)\nHag e oa, si ha fazi ganin. Reizhet uheloc'h. Ha kavet ur gartenn all tost ken brav. Bianchi-Bihan 18 Her 2009 da 08:07 (UTC)\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_42_bloaz_2009&oldid=580909 »\nKemmoù diwezhañ degaset d'ar bajenn-mañ d'an 20 Her 2009, da 12:04.


Alan Heusaff - Wikipedia\n(Adkaset eus Alan Heussaff)\nAlan Heusaff, pe Alan Heussaff (23 a viz Gouere 1921, Sant-Ivi, Kernev – 3 a viz Du 1999, An Spidéal, Kontelezh Gaillimh) a oa ur yezhoniour, geriadurour, kazetenner hag emsaver breizhat. Stourm a rae evit ar c'hengred etre ar Gelted. Gantañ e voe kensavet ar C'hevre Keltiek e 1961, ha sekretour meur an aozadur e voe betek 1984.\nBrezhoneger a-vihanik e oa. Goude bezañ studiet ar jedoniezh hag ar fizik e skol-veur Marburg en Alamagn ez eas da Iwerzhon da chom e 1950. Kenderc'hel a reas da studiañ e Skolaj ar Skol-Veur e Gaillimh, ha, tapet e ziplom gantañ, e stagas da labourat e Servij Hinouriezh Iwerzhon. Dont a reas da vezañ keodedour iwerzhonat e 1955.\n1 Alan Heusaff e-pad an Eil Brezel-bed\n2 Goude an Eil Brezel-bed\n3 Ar C'hevre Keltiek\n4 Emsaver evit an iwerzhoneg\n5 Yezhoniour breizhat\nAlan Heusaff e-pad an Eil Brezel-bed[kemmañ | kemmañ ar vammenn]\nAlan Heusaff a gemeras perzh er Bezen Perrot gant ar renk a SS-Oberscharführer. Lesanvet e oa Rouat pe Professeur. Penn eil bagad stourm ar Bezen Perrot e oa.\nAlan Heusaff a oa bet gloazet fall e-pad un emgann gant paotred ar strouezheg. Abalamour d'e emezeliñ e lu an Trede Reich e voe kondaonet d'ar marv goude an Eil Brezel Bed, met graet e voe un distaoler dezhañ e 1967.\nRepuet e oa en Iwerzhon goude ar brezel, bet falspaperioù dre hanterouriezh Yann Fouéré.\nE-pad e amzer vak ha war e leve e labouras evit ar yezhoù hag ar sevenadurioù keltiek, hag evit emrenerezh politikel ar broioù keltiek. Enoret e voe e 1986 gant priz an Phiarsaigh (Gradam an Phiarsaigh), roet dezhañ gant ar prezidant iwerzhonat Patrick Hillery. Er memes bloavezh e voe dilennet da varzh Goursez Kembre en Eisteddfod. Gouest e oa da gomz ar c'hwec'h yezh keltiek a-vremañ, koulz hag ar saozneg, ar galleg hag an alamaneg.\nAr C'hevre Keltiek[kemmañ | kemmañ ar vammenn]\nSellet e vez krouidigezh ar C'hevre Keltiek evel unan eus oberoù meur Alan Heussaff. Diwan a reas spered an hollgeltiegezh arnevez, hini ar c'henlabour etre ar c'hwec'h broad kelt a-vremañ (Iwerzhon, Manav, Skos, Kembre, Kernev-Veur ha Breizh) diwar soñjoù ar barzh Charlez a Vro-C'hall (1837–1880) da gentañ, anezhañ ur barzh brezhoneger en doa embannet e vennozhioù el levr Les Celtes au XIXe siècle (Ar Gelted en XIXvet kantved) e 1864. Krouet e voe ar C'hevre da geñver un emvod eus an Eisteddfod e Rhosllannerchrugog, nepell eus Llangollen, e hanternoz Kembre e 1961.\nPalioù pennañ an aozadur a oa: broudañ ar c'henlabour etre emsavioù broadel ar broioù keltiek, dreist-holl en o strivoù da vezañ anavezet er bed a-bezh, ha lakaat anezho da lodañ o skiant-prenet diwar-benn ar stourm ha mennozhioù talvoudus all.\nDilennet e voe Heusaff da sekretour meur, ha derc'hel a reas e garg betek 1985, tra ma voe dilennet Gwynfor Evans, prezidant Plaid Cymru, hag a oa da vezañ kannad kentañ Plaid Cymru e Parlamant Breizh-Veur, da brezidant. Da deñzorer e voe dilennet an Dr Noelle Davis. Skignet e oa mennozhioù ar C'hevre en ur gelaouenn anvet Celtic Voice. Da vare an eil emvod, d'an 30 a viz Gwengolo 1962, e oa ur skourr eus ar C'hevre e pep bro geltiek, koulz hag e Londrez.\nEmsaver evit an iwerzhoneg[kemmañ | kemmañ ar vammenn]\nHeusaff hag e wreg, Bríd Ní Dhochartaigh, a oa izili eus Conradh na Gaeilge ha kemer perzh a raent e Na Teaghlaigh Ghaelacha, un aozadur evit an tiegezhioù iwerzhoneger. Kemer a reas Heusaff perzh e stourmoù evit an iwerzhoneg evel Cearta Sibhialta na Gaeltachta, hag an hini kentañ e voe o nac'h paeañ tailhoù ar skinwel abalamour ma oa re zister an abadennoù iwerzhonek e chadennoù Raidió Teilifís Éireann (RTÉ). Da heul ar stourm-mañ e voe savet ar chadenn skinwel Teilifís na Gaeilge (bremañ TG4) e 1996. Tad eo Alan Heusaff da Anna Heussaff, ur skrivagnerez iwerzhonek a-vremañ.\nYezhoniour breizhat[kemmañ | kemmañ ar vammenn]\nTra ma oa Heusaff o stourm taer evit yezh ha sevenadur e vro nevez, n'en doa ket paouezet morse da vrudañ ar brezhoneg, ha da stourm evit dizalc'hiezh Breizh. Kentelioù brezhoneg a roe e-pad e amzer vak e Dulenn, ha dont a reas da vezañ ur c'hazetenner strujus evit ar c'helaouennoù Argoad (1957-1959), Breton News (1960-1972), Carn (adalek 1973). Kenlabourat a reas ivez gant kelaouennoù brezhonek e Breizh, evel Hor Yezh, Galv, Bremañ, Gwalarn, Arvor, Ar Bed Keltiek, An Amzer hag Al Liamm. Embannet e voe ar geriadur hollvrezhonek kentañ, Geriadur Brezhoneg, gant An Here e 1995, a-drugarez da genlabour Heusaff peurgetket. Embann a reas Heusaff e-unan ur geriadur eus e rannyezh dezhañ: Geriaoueg Sant Ivi.\nThe Breton movement and the German occupation 1940-44 - Alan Heusaff and Bezen Perrot: a case-study (en)\nAlan Heusaff (1921-1999) - el lec'hienn ainm.ie (ga)\nAdtapet diwar « https://br.wikipedia.org/w/index.php?title=Alan_Heusaff&oldid=1800541 »\nKemmoù diwezhañ degaset d'ar bajenn-mañ d'an 23 Gou 2018, da 12:55.


Buhez ar Zent. pages 24-25-26-27. Encyclopédie Marikavel.\nPages 24, 25, 26, 27\nBreman zo 2000 bla, ar vro gaer ma vevomp enni a oa hanvet Bro-Arvor. C'houec'h vla ha hanter-kant arôk donedigez Hon Zalver, Jul Sezar a drec'has an Arvoriz hag a lakas o bro dindan galloud ar Romaned. Pemp kant vla goude, poblou goue an hanter-noz, an Alaniz hag ar Zôzon, a zailhas war broiou ar c'huz-heol; gouen an Arvoriz a oe flastret hag an Arvor dévêt. (460). P'en em dôlas ar Zôzon da ober eus Breiz-Veur ar pez o devoa grêt eus Bro-Arvor, e oent diarbennet epad daou-c'hant vla. Mes dre ma kreske o niver, kaer a oa stourm oute, ar Vretoned, a-leiz, a lavaras kenavo da zouar kunv o c'havel hag a deuas da zouaran war ôchou an Arvor.\nOuz o sturian e veze menec'h hag eskibien,\nO devoa hent o bleinet (1) ouz an enebourien\nKentan tra a rejont, pa dôljont o zreid war ar c'horn-douar-man, e oe e vadezi. E hanvan a rejont Breiz, hano ar vro goz. N'o devoa digaset gante nag aour, nag ar-\n(1) Da lavaret eo. o renet.\nc'hant ; mes bezan o devoa eur yez pinvidik hag eur le virvidik, hapa ve lemm ar spered ha glân ar galon, gant poanial, e teuer bepred a benn da 'n em denn.\nAn nebeut Arvoriz o devoa gallet tec'hel rak dir ha tan ar gouezidi, a zigemeras ar vadeziant ; meskan rejont o gwad gant hini ar Vretoned, hag, eus daou rumm tud ma oant, e rejont eur bobl neve : hini Bretoned Breiz-Vihan.\nMes abred e paouezjont da 'n em glevet, ar pez a roas tu da impalaer Bro-G'hall da gemer o bro da astenn e rouantelez. Gant ar vez da vezan gouarnet gant diavezidi, e teujont adarre da 'n em glevet. D'an 28 a viz genver 814, Charlez, an impalaer bras, a varvas. Raktal ar Vretoned a zavas en o zav, a argasas eus ar vro o mistri gall, hag a lakas en o fenn tud eus o gouen, eus o gwad.\nBrezel a strakas. Morvân Lez-Breiz (1) ha Gwiomarc'h, rouaned Breiz, an eil warlerc'h egile, a varvas evit harpan gloar ar vro ha dit'enn douar o c'havel.\nAr G'hallaoued a oa trec'h.\nBr bla 826, an impalaer Loeiz a hanvas Nominoë, komt Gwened, da c'houarner Breiz. G'hoant Nominoë oa rei lamm da waskerien e vro, mes, evit dont gwelloc'h a benn eus e dôl, e kemeras e amzer. Er mare-ze, Breiz n'ee ne-met betek Gwened, ha c'hoaz ar gêr-ze a oa d'ar G'hallaoued. Ar vro être Gwened hag an Naoned a oa eta eun ode, eun nor digor-kaer d'ar G'hallaoued da zailhat war ar Vretoned. Keit ma ne vije ket stanket an hent-se hag astennet Breiz betek stêr Redon, Breiz a oa bepred skeu-dik he doare.\nG'houec'h beleg, Bretoned o c'houec'h, Konvoion en o fenn, a 'n em gargas eus al labour-ze.\nKonvoion a oa ganet en Komblesak, fin an eizvet kant-ved. Er bla 820, e oe beleget, ha Raghener, eskob Gwened, a roas d'ezan unan eus ar c'hargou kentan en e eskopti. Mes ar beleg yaouank a roas abred an dilez eus e garg. Gant pemp beleg-all, ec'h eas etrezek arzav-heol. 0 vezan digouezet en Redon, e kavas al lec'h-ze diouz e zoare hag e c'houlennas digant Ratuili Lesfao, perc'hen an douar, ôtre da ziazezan eno eur manati (832). Raktal e oe roët d'ezan e c'houlenn. Ar manati-ze, savet gant Bretoned a bédé bemde evit silvidige^ Breiz, a oa kenkoulz arru gant Nominoë ha ma oa gwelet fall gant ar G'hallaoued.\n(1) Witcar. kannad impalaer Bro-C'hall. a deuas eun devez da c'houlenn digantan truajou ar Vretoned, lia Lez-Breiz a respontas : « Kerz prim da gaout da vestr. ha lavar d'ezan n'on ket o chom war e zouar ha ne fell ket d'in plegan d'e lezennou. »\nsua rura coïo, îtec sua. jura volot\nEBNOLD LIE. III.\nEn amzer-ze (833), ao impalaer Loeiz a oe prizo-niet gant e vugale. Nominoë a gemeras e du ac'liane evit ober eur baie betek manati Redon. Dont a rejod da lavaret d'an abad e oa letanant an impalaer o c'hedal digor en kichen an nor-dal. Kerkent, Konvoion hag e venec'h a yeas da benn hent d'ezan hag e zigemeras gant lidou kaer. Kalon Nominoë a dride, en de-ze, gant al levenez. Kennerzi a reas servicherïen an Otrou Doue ; goulenn a reas sikour o l'edennou, ha promet! ober vad djeze bemde, epad e vue.\nOuspen lavaret a reas, rak kinnig a reas d'eze, evel levé, an douarou a oa gant an abati hag ar re dostan tro-war-dro. En ein dremen a reas ken brao, zoken, diouz an impalaer, ma stagas heman pemp parouz-all bennag ouz ar pez a oa roët 'benn neuze. (30 a viz est 836).\nMenec'h Konvoion a labouras an douarou-ze. Tie-geziou Bretoned a zavas warneze a-gle hag a-zeou ; an hent a roë digor d'ar G'hallaoued da zailhàt war Vreiz a oa stanket. Menec'h Redon o devoa grêt an toi.\nD'an 20 a vezeven 840, Loeiz, impalaer ar G'hallaoued, a varve. Nominoë, raktal, a zispakas banniéJ Breiz sonn hag uhel. Mab Loeiz. ar roue Charlez ar Moal, a c'hoan-taas ober d'ezan he fïegan, mes trec'het e oe en Ballon, en miz mezeven 845. Breiz a oa astennet, da vat, betek stêr Redon.\nNominoë a gasas neuze e vïgnon Konvoion da Rom, gant eur gurunen aour ha perlez, da ginnig, en e hano, da Léon IV, a oa neuze war Gador sant Per.\nEskibien a oa d'ar c'J oulz-ze, en Breiz, re Wened, Kemper, Kastel-Pol ha Do], hag, ouspen ne oant ket Bretoned, e oa meur a dra-all c'hoaz da damall d'eze. Nominoë a c'houlenne digant ar pab o barn hag o zorri.\nGoulenn a rê, dreist-oll, être da zougen kurunen ha da vezan kurunet gant an Iliz evel mestr en Breiz.\nAr pab a roas da Nominoë kement a c'houlenne.\nBetek neuze, arc'heskob Tour an evoa galloud war es-kibien Breiz ; eskopti Dol a oe grêt eun arc'heskopti ane-zan. Ar pevar eskob gall a oe barnet ha torret, hag eski-bien breizad laket en o lec'h. Eskibien Sant-Brieg ha Lan-dreger, eskibien heb eskopti, koulz lavaret, a oe savet peb\na eskopti d'eze, 'n eur grennan diwar ar re-all tro-war-dro. Evelse e oe krouet seiz eskopti Breiz, ha Breiz distaget a-grenn diouz Bro-G'hall, evit treo ar relijion kouls hag evit an treo-all.\nNebeut goude, (848), holl beanou-bras ar vro a 'n em vodas en Dol, hag eno, dirak e bobl, Nominoë a oe kurunet roue war Vrei% a-bez. An de-ze, hep mâr ebet, kalon Konvoion a dridas gant al levenez, rak den, muioc'h evi-tan. n'en devoa roët dornda Nominoë da zigabestran ar vro.\nNominoë a varvas tri bla goude-ze. War e varo, e c'houlennas bezan sebeliet en Redon (851).\nKonvoion a veskas e relegou gant e re, ugent via ben-nak goude. Ar maro n'hallas ket lakat disparti etreze, ken unanet 'vel m'oant bet en o bue.\nKerkent, hia ma tigor bon daoulagad da sklerijen ar bed-man, e welomp. a bep tu d'imp, treo hag a garomp. An treo-ze eo ar Vro.\nAr Vro eo an tiig-ze 'ch omp gant ennan; an tad, ar varmm, ar vignionied hon deus kavet endro d'hon c'havel. Ar Vro eo al lec'hiou dudius-ze o deus gwelet c'hoariou hon bugaleach. Ar Vro eo ar yez-ze hon deus desket war varlen hon mamm. Ar vro eo an iliz a blij d'imp mont da bedi ha da zaoulinan euni; ar vêred a guz, en he douar santel, relegou ar re a garemp; an douarou dru glebiet gant c'houezen ar re goz. Ar Vro eo ar madou a bep seurt, madou korf, madou spered, rnadou ene, madou diniver dastumet a nebeudou ha tamm dre damm, ha deut d'imp a rumm da rumm. Ar Vro eo kement-se.\nMervel o tifenn gwiriou Doue, evel ar verzerien, eo kaeran maro a oufed da c'hortoz. Mervel o tifenn gwiriouarVro eo kaeran hini a zo goude. Bezan galvet da vont da zoudard. evit ma kresko, dre ar peuc'h, madou ar Vro, eu zell eus ar re a deuio war hon lerc'h.a zo eun enor; n'eus nernet an enor da vezan galvet da vont da veleg hag a vet'e brasoc'h evitan. Karomp hon Bro-Vreiz a zo ôzet ken kaer evidomp gant Doue hag hon zent koz.


Lekitos - Wikipedia\nTheseüs ha tarv Marathon, lekitos gwenn, 500 kent J.K., Mirdi broadel henoniezh Aten.\nUl lekitos zo ur seurt lestr gresian a veze implijet en henamzer evit mirout eoul, eoul olivez peurgetket. Ur c'horf moan o deus al lekitosoù hag ur skouarn stag ouzh gouzoug al lestr. Al lekitosoù a veze implijet evit oleviñ kelan ar wazed dizimez ha kavet e vez kalz anezhe er bezioù. Ar skeudennoù livet war al listri-se a ziskouez alies ar vuhez pemdeziek pe lidoù. Abalamour ma vezont implijet ken alies e degouezhioù liammet ouzh ar marv hag ar c'hañvoù e c'hallont ivez bezañ kinklet gant skeudennoù eus al lidoù kañv, pe skeudennoù a ziskouez un diouer pe un disparti.\nImplijet stank e veze al listri-se war-dro ar Vvet kantved kent J.K., daoust ma'z eus bet kavet kalzik fardet a-raok, lod anezhe adalek 700 kent J.K.\nSeurtoù lekitosoù[kemmañ | kemmañ ar vammenn]\nAl lekitosoù a c'hall bezañ rannet e pemp seurt disheñvel :\nAl lekitosoù boutin pe lekitosoù kranennek, dezho etre 30 ha 50 cm daoust ma'z eus lekitosoù kalz brasoc'h, betek 1 metr dezho, a c'hall bezañ bet implijet e-lec'h ur maen-kañv,\nLekitosoù Deianeria a oa produet e Korintos. Un drolinenn hirgelc'hiek o doa ha diskoaz ront hag e veze bihan o ment peurliesañ (20 cm). Produet e oant bet adalek deroù maread an tresadennoù du betek diwezh ar VIvet kantved,\nAl lekitosoù skoaziek, un emdroadur eus ar seurt boutin e oant. Produet e oant adalek kreiz ar Vvet kantved. Kinklet e veze ar pep brasañ gant teknik ar speurennoù gwenn hag e oant war-dro 20 cm,\nAl lekitosoù stumm, dezho nebeutoc'h evit 20 cm uhelder peurliesañ gant ur c'hof ront hag ur sichenn plaen,\nAl lekitosoù mezennek, dibaotoc'h evit ar re all, un drolinenn vi dezho gant ur gurunenn pikoù en o zraoñ a laka da soñjal en ur vezenn.\nAdtapet diwar « https://br.wikipedia.org/w/index.php?title=Lekitos&oldid=1925776 »\nKemmoù diwezhañ degaset d'ar bajenn-mañ d'an 2 Gen 2022, da 16:20.


Accueil / À la Une / Kaledonia-Nevez : ur referendom all d’ar 6 a viz Gwengolo 2020\nMaxime TOUZE 5 novembre 2019\nGortozet e oa, embannet eo bet hiziv : dalc’het e vo ur referendom war dazont Kaledonia-Nevez d’ar 6 a viz Gwengolo 2020. Choazet e oa bet an deiziad gant Edouard Philippe, Ministr Kentañ Frañs hag embannet hiziv gant Poellgor-Meur ar Republik e Noumea.\nHa dizalc’h e vo an enezenn pe get ? E 2018 e oa bet aozet ur referendom dija. Aet e oa an tu-gounit gant al lealourien met gant 56,7 % eus ar mouezhioù hepken, ar pezh a oa bet kalz izeloc’h eget ar pezh a oa bet rakwelet gant ar sontadegoù, ha gant ar bolitikerien a bep tu evit lâret ar wirionez. Lod eus al lealourien a oa o c’hortoz un disoc’h tost da 70 % eus ar mouezhioù evito hag a embanne a-raok ar referendom ne dalvezje ket ar boan aozañ ur referendom all goude. Daoust ma oa skrivet e-barzh Emglevioù Noumea kadarnaet e 1998 e oa posupl aozañ betek tri referendom dindan 20 vloaz.\nPoellgor ar sinerien, bodadenn an holl strolladoù politikel e Kaledonia-Nevez, zo e karg a evezhiañ e toujer ouzh an emglev. Adlâret o deus e c’hallfe bezañ aozet ur referendom adarre e 2022, an hini diwezhañ, diouzh ar pezh a oa bet sinet e 1998, ma ya a-du un drederenn eus ar 54 ezel eus ar C’hendalc’h lec’hel gant ar c’hoant sevel ar referendom-se.\nChom a ra neuze nebeutoc’h eget ur bloavezh evit an dizalc’herien evit gounit tud ouzhpenn d’o c’hoant gwelet o bro dizalc’h diouzh Frañs.\nPartager la publication "Kaledonia-Nevez : ur referendom all d’ar 6 a viz Gwengolo 2020"\nKaledonia-Nevez Kanaki kanaky nouvelle-calédonie\t2019-11-05


Pajenn:Sales - Introduction d’ar Vuez devot.djvu/49 - Wikimammenn\nPajenn:Sales - Introduction d’ar Vuez devot.djvu/49\neta, o va Doue, va Salver, c’hui hoc’h-unan a vezo hivisiquen an objet eus va songesonou. Non, biquen mui ne appliquin va speret e songesonou pere a ve disagreabl deoc’h ; va memor en em occupo bemdez eus ho madelez infinit pehini hoc’h eus exercet em andret gant quement a zouçder. C’hui vezo ar blijadur hac ar joa eus va c’halon hac ar garantez eus va oll affection.\nRacse’ta em bezo cas hac horrol pelloc’h ouz an ambarassou hac an amusamanchou-se ma en em occupen ganto, ouz ar bagatelezou hac an exerciçou vean-se ma c’himpligen va amser ganto, ouz an affectionou hac an attaichou fall-se ma zoa va chalon angaget enno. Hac evit dont a-ben d’en em zisober anezo, m’en em servicho eus ar remed-m’ar-remed hac eus ar voyen-mar-voyen.\n1. Trugarecait Doue pehini en deveus ho creat evit ur fin quen excellant. C’hui hoc’h eus va great evidoc’h, va Doue, evit ma chouissin eternelamant eus ho cloar infinit. Peur ho trugarecaïn-me hac ho meulin-m’eta ec’his ma tleàn e ober ?\n2. Offrit. Me a offr deoc’h, o va C’hrouer quer, an oll affectionou hac an oll resolutionou-mâ gant va ene ha va chalon tout-antier.\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/49&oldid=101696 »\nKemmoù diwezhañ degaset d'ar bajenn-mañ d'an 11 Mae 2017, da 22:45.


23 24 25 - 26 - 27 28 29\nDiwar-benn bloaz 26 an deiziadur juluan eo ar bajenn-mañ\nEvit ar bloaz -26, gwelet ar bajenn : -26\nEvit an niver 26, gwelet ar bajenn : 26 (niver)\n779 AUC (Ab Urbe Condita = goude diazez Kêr Roma) / 0026 PC (goude ganedigezh J.-K.)\n2.6 Relijionoù ha mitologiezhioù\n2.7 Arzoù ha sevenadur\n2.8 Teknikoù ha skiantoù da dalvezout\n2.9 Buhez pemdez ha dudi\n3 Ganedigezhioù 26\n4 Marvioù 26\nKoñsuled : Cn(eus) Cornelius Lentulus Gaetulicus & C(aius) Calvisius Sabinus.\nKregiñ a ra Tiber da ren an impalaeriezh eus enez Capri m'eo en em dennet en e balez. Alese e reno e-pad 11 vloaz diwezhañ e ren. Ne zistroio ket da Roma ken. Leuskel a ra Seianus, prefed ar pretordi d'ober war-dro an aferioù red e Roma hag en impalaeriezh. Laosket gantañ ur galloud divuzul ne vo ket pell Sejañ evit drougimplij anezhañ, betek mont da irienniñ a-enep d'an impalaer a roio urzh d'e lazhañ a-gevret gant e holl diegezh d'an 18 Here 31.\nDont a ra Pontius Pilatus da vezañ prefed proviñs roman Jude (26-36).\nMuzulioù dizampart pe feukus a gemer Pontius Pilatus alies (afer ar barroù roman, implij arc'hant an templ evit lakaat sevel dourbont Jeruzalem, skoedoù ardamez dediet d'an impalaer, lakaat skeiñ moneizoù gant kinkladurioù pagan).\nBreizh-Veur : Cunobelinos, roue an Drinovanted hag ar Gatuvellauned (c. -10/+40)\nGanedigezhioù 26[kemmañ | kemmañ ar vammenn]\nNerva, impalaer roman.\nMarvioù 26[kemmañ | kemmañ ar vammenn]\nClaudia Pulchra, kenderv a-bell ha mignon bras Agrippina an Henañ.\nRoll ar Pennoù Stad e 26\nAdtapet diwar « https://br.wikipedia.org/w/index.php?title=26&oldid=1963011 »


Journal de Renaud Camus, dimanche 10 mai 2015\ncréée le lundi 11 mai 2015, 12 h 18\nmodifiée le lundi 11 mai 2015, 12 h 24Dimanche 10 mai 2015, une heure moins vingt du matin. Je crois pouvoir attribuer à la grande incertitude sociale dans laquelle se trouvait ma famille durant ~~~~ ~~~~~~~~ ~~’~~~~~~~~~~~ ~~~~~~~~~ ~~~ ~~~ ~~~~ ~~~~~~~~~~~ ~~~~ ~~~~~~ ~~~ ~~~~~~~~~ ~~~~ ~~~~~~~~ dans ma réflexion ~~~ ~~~~~ ~~~ ~~~~~~ ~~’~~~~~~~~~~~~ ~~~ ~~~~~~. ~~~~~ ~~~ ~~~~~~~~~~ ~~~ ~~~~~~~~~~~~ ~~~~~~~~~~~ ~~~~~~~~ ~~~ ~~~~~~~~ ~~~~ ~~~~~~, ~~’~~~~~~~~~~~~~ ~~ ~~~ ~~~~~~~~~~~~ ~~~ ~~~~~, ~~~~~ ~~~~~~ ~~~~~~~, à la grande ~~~~~~~~~~~~, ~~~ ~~~~~~~ ~~~’~~ ~~~~ ~~~~~~~, ~~~~ ~~~~~ ~~~~~~ ~~~~~~~, ~~ ~~~~ ~~~~~, ~~~~~ ~~~~~ ~~~~~~ ~~~~~~~~, ~~~ ~~ ~~~ ~~~~~~~, ~~~ ~~~~~ ~~~~~~~~~~~~ ~~ ~~~~ ~~~~~~~ de dire ou ~~~ ~~~ ~~~~ ~~~~~ ~~~~~ ~~~~~ ~~’~~~~~~~ ~~~ ~~~~~ ~~~~~~ ~~~~~~~~~. ~~ ~~~~~ ~~’~~~~~~~~~ ~~~ ~~~~~~~~~~~ ~~~ ~~~~~~~, ~~~~~~ ~~~~~~~~~~ ~~~~~~~~~~~~~~ ~~~~~ ~~’~~~~~~~ ~~~~~ ~~~~~~~~~ ~~~~~ ~~~ fantasme, justement, dans ~~~~ ~~~~~~~~~~~~~~~~, ~~~~~ ~~~~ ~~~~~~~ ~~~ ~~’~~~~~~~~~~~~ ~~~~-~~~~~, ~~~~~~ ~~~~ ~~~~~ ~~~ ~~~ ~~~~~ (~~~~~~~~~ ~~~~~~~~~ ~~~~~~ ~~~~~~ ~~~~~~~~~~~~ ~~~~ ~~~~ ~~~~~~~~, ~~~ ~~~~~~~~ ~~~~~ ~~~ ~~~~~~~ de négociants).\nÀ ces ~~~~~~~~~~~~~~ ~~~~~~~~~~~~~~ ~~~ ~~~~~ ~~~ ~~~~~~ ~~~~~~~~~~~~~ ~~~~~~~~ ~~~ ~~~~~ de gauche, ~~~ ~~’~~~ ~~~~~ : ~~~~~ ~~~~~~~~~~ ~~’~~~~~~~~~, ~~ ~~~~~~~~~~ ~~~~~ ~~~~ ~~~~ ~~~ ~~~~~~~, ~~~~~ ~~’~~~~~~ social. J’y songeais ~~~~ ~~~~~~-~~~ ~~~ ~~~~~~~~~~~~, ~~~~~ ~~~ ~~~~~~ ~~~~~~ ~~~~~~~~~, ~~~~~~~~~~~, ~~~ journal ~~~ ~~~~~~~ ~~~~~~~~~, ~~~~~ ~~~~~~~~~~~~ ~~~~ ~~~ ~~~~~~~ ~~~~~~ ~~~~~~~ ~~~~ ~~~~~~~~ ~~~~~ manger ~~~ midi avec son ~~~~~ ~~~~~~. ~~~~~~~-~~-~~~ ~~~~ ~~~~~~~~~ ~~~~~~~~ ~~~ ~~~ ~~~~~~~~~~~~, ~~~ ~~~~~ ~~~~~ ~~~~ ~~~~~~~~~~~~~ ~~~~ ~~~~~~~ ~~~~~~ ~~~~~ ~~~~~~ ~~~ ~~~~~~~~~~~ ~~~~ ~~~~~~ ~~~ ~~~~~ ~~~ ~~~ faire de la ~~~~~~~ ~~’~~~~~~~~ ~~~ ~~~~~~~~~ ? (~~~ ~~~~~ ~~’~~~~~~~-~~-~~~ que ~~~~~ ?) ~~~~~~~~~~~~~~ ~~’~~~~~~~~~ ~~~~ ~~~ ~~~~~~~~-~~~ ~~~~~~ ~~~ ~~~~~~~~~ ~~~~~~~~~ ~~~~~ ~~~~ ~~~~~~~~ ~~~~, ~~~’~~~ ~~~~~~~~~ ~~~~~~~~~~~~~~, ~~~~~ ~~~~, à la modestie ~~~ ~~~ ~~~~~~~~~~. ~~~~~~~~~~ ~~~ ~~~ ~~’~~~~~ ~~~~ ~~~ ~~~~~~~ ~~ ~~~~~~~~~~~ ~~~~~~~, ~~~ ~~~~~~ ~~~ ~~~~~~~, ~~~ ~~~~~~ (~~~~~~~~~~~~~~ ~~~~~~~ ~~~~~~~~~ ~~~ ~~~~~~ ~~~ ~~~~~~~~~), ~~~~~ d’habitudes, de façons ~~~ ~~~~~~ ~~~ ~~~ ~~~~~~~, ~~~ ~~~~~~ ~~’~~~~~ ~~~ ~~~ ~~~~~~~~~, ~~~~~~~~~ ~~~ ~~~~~~~~ ~~~~~~~ ~~~~~~~~~~~~~~ ~~~~~ ~~~ ~~~~~~, ~~~~~ ~~~~~~~ ~~~~~~~ ~~~ ~~~~~~~ ~~~~~, ~~~~~~ ~~~~, sentent le grand ~~~~~~~~~ ~~~ ~~’~~~~~~ ~~~ monde.\nPersonne, ~~~~ ~~~ ~~~~~~, ~~’~~ ~~~~~~~~~ ~~ ~~~~~~~~ ~~’~~~~~ ~~’~~~ ~~~~~~~~~ ~~~~ ~~~~~~~ ~~~ ~~~~~~~~~ ~~~~~~~~~~ ~~~ ~~~~ ~~~~~~~~~. ~~’~~~~ ~~~’~~~ ~~~ ~~~~~~-~~~ un prédicateur, ou ~~~ ~~~~~~~~~ ~~~~~~~~~ ~~~ ~~~~~~~~, ~~ ~~~ ~~~~~~ ~~~~~~~~~~~ ~~~~~ (~~~~~~~~ ?), ~~~~~~~~~ ~~~~~~~~~~~~~~~ ~~~~ ~~~~~~ ~~~ ~~~~~ ~~~ ~~’~~~~~~~ ~~~ ~~~ ~~~~~~~ ~~~~~~~~~~~~~~~ ~~~~~~~~~~, ~~~~~~ ~~~ ~~’~~~~~~~~ homme parisien, un ~~~~ ~~~~~~ ~~~ ~~~ ~~~~ ~~~~~~~~~~. ~~~ ~~~~ ~~~~~~ ~~~~~~~ ~~’~~~~~~~ ~~~~~, ~~~ ~~’~~~ ~~~~~ ~~’~~~~~~~~~ ~~~ ~~~~~~~~ ~~’~~~~~~~~~, ~~~~ ~~~~~~-~~~, ~~~~~~~ ~~~~ ~~~~~~~~ ~~~~~~~~~ — ~~~ n’est que de ~~~~~~~ ~~~~ ~~~~~~~~~ ~~~~~~~~~~~~~ ~~~~~~~~~ ~~~ ~~~~~~~~~ ~~~~~~~~~, ~~~~~~ ~~~~~~~~~~~ « ~~~~ ~~~~~~~~ ~~~ ~~~ ~~~~~~~~~~~~~, ~~’~~~~ ~~~~~~~~ ». ~~~ ~~~~~ ~~~~~ ~~~~ ~~~~~~~~ ~~~ ~~~~~~~~~ ~~~~~~~~~~ ~~ ~~~ écrivain de n’écrire ~~~~ ~~~~~ ~~~ ~~~~~~~ ~~’~~~~ ~~~~~~~ ~~~~~~~~~ ~~~~~~~~, ~~~ ~~~~~~~~~, ~~~~~~ ~~~ ~~~~~~~ ~~~~~-~~~~~, ~~~~~~ ~~’~~~~~~~, ~~~ ~~~~ ~~~~~~~ effacement.\nJe ~~~ ~~~~~~~~~ ~~~~~~ ~~~~~~~~~ ~~~~~~~ ~~~ ~~~~~ Otchakovsky que La ~~~~, ~~~~~ d’emploi ~~~~ ~~~~~ ~~~ ~~~~~~ ~~~ ~~~~~~~~~~ ~~~~~~~~~~ ~~~~~~-~~~~~~~~~~. ~~’~~~~ ~~~~~~ ~~~ ~~~~ ~~~ ~~~~~~~~ ~~~ ~~~~~~~~~, ~~~~~ ~~~~~~ ~~~~~ ~~~~~ ~~~ ~~~~~~ ~~~~ ~~~~~ l’absence de style. ~~~~~~ ~~~~~~~~~ “~~~~~ ~~~ ~~~~~~~~~”, ~~~ ~~~’~~~ ~~~~~~~~ ~~ ~~~~~~~~~~ ~~~~~ ~~~~ ~~~~~~~~~~ ~~~ ~~~~ ~~~~~~~, ~~~ ~~~~~~-~~~ ~~’~~~~ ~~~~ ~~~~~~~~. ~~’~~~~ ~~~~~~~~~~ ~~~~~~ ~~~ ~~~~~~~ ~~~~~~~~~~~ son journal, un ~~~~~~ ~~~~~ ~~~~~~~ ~~~ ~~’~~~~ ~~~~ ~~~~~ ~~~ ~~~~ ~~~~~~~~~~~~~~ ~~’~~~~~~~, ~~~~ ~~’~~~~~~~~~ ~~~~~~~ ~~~~~~~ ~~~ ~~~~, ~~~~~ ~~~ ~~~~~~~ ~~~ ~~~ ~~~~~~~~~ ~~~~~~~~~~~, ~~~ ~~~~~~ ~~~~~~~~~~.\nvoir l’entrée du dimanche 10 mai 2015 et son image dans Le Jour ni l’Heure


2016 - Kronikenn 4/9 - Ar Skignan é klask donet da vout ker bras èl un Ejon - Emglev Bro an Oriant\n2016 - Kronikenn 4/9 - Ar Skignan é klask donet da vout ker bras èl un Ejon >\n« La Grenouille qui se veut faire aussi grosse que le bœuf » a zo brudet ivez, èl m’emañ al lod brasañ a fablennoù al levr I, ar re a veze desket er skol ar muiañ. Daou zoare anezhi a vo kinniget amañ : unan hir hag unan berr, met skrivet neoazh get ar memes den, an Aotrou Étienne Le Strat (Pluniav 1865–1954).\nE Bro-Leon e komzer a Baotr Treoure (Augustin Conq « La Fontaine Bro-Leon », 1874-1952), e Bro-Gwened e anaver kentoc’h Stevan Kerhoret. Hennezh e oa anv-pluenn an aotrou Le Strat a voe tro-ha-tro beleg e Gwennin, an Elven, Ploue ha chaloni a-enor adal 1928. Echu a raas e vuhez èl chapalan e Pluniav.\nKentañ litoriennoù embannet getañ a voe moarhat ar re a gaver e-barzh « La Revue de Bretagne de Vendée et d’Anjou », e 1897 ha 1898. Dibabet en doa ar re anavetañ « Er Grillan hag er Veillionen », « Er Vran hag el Luhern », « Er Chignan é klah donnet da vout ker bras èl un ejon » hag « Er Here hag en Eutru ». O c’havout a raer diwezhatoc’h, kempennet pe adveret e-barzh Dihunamb, Guerzenneu Breih-Izel, hag almanakoù a bep sort.\nDaou levr a oa bet embannet getañ :\n« Guerzenneu Breih-Izel », en Henbont e ti J. Mehat e 1931.\n« Livrig er Hristen », e Gwened, e ti Lafolye ha Lamarzelle.\nAr c’hentañ a grog get un dibab litoriennoù, 26 anezhe, diàr 34, a zo daet a La Fontaine hag al lod-muiañ a oa bet embannet er blezioù a-raok e-barzh Dihunamb.\nDaou dra a c’heller lâret a-zivout litoriennoù Etienne Le Strat. Fed ag e vrezhoneg, ne fehe kavet gwell. Donet a ra brav getañ ha gouiet a rae kempenn e werzennoù. Meur a wezh e vezent adlakaet àr ar stern ha dalc’hmat, e brezhoneg yac’h, e ouie gwiskiñ litoriennoù La Fontaine get dilhad mod hor bro. Techet e oa siwazh da lakaat ar gentel uheloc’h evit an istor na oa kredapl evitañ nemet un digarez da sankiñ « gwirionezioù » e penn e barrezianiz. A pa ne veze kentel ebet get La Fontaine, ne zouje ket a zarbar e hani, ur gentel a glote get soñjoù ur bern beleion ha brogarourion kar-o-yezh en amzer-se : chomit en ho stad (ha trugarekait Doue !), chomit àr ar maezoù, gouarnit ho kizioù hag ho yezh, diwallit doc’h ar chêrioù bras lec’h ma koll ar Vretoned vat o feiz hag o ene… Hed-ha-hed e kaver al litanioù-se e kazetennoù ar mare-hont. N’eus ket da vout souezhet enta.\nBrezhoneg Stevan Kerhoret a zo brezhoneg brav ha yac’h. Ken brav ha ken yac’h m’en doa kavet tud evit adkemer e litoriennoù, setu penaos e kaver en « Almanak ar Breizhad », er blez 1934 « Ar bleiz hag ar c’hi », « An den pizh hag e deñzor » hag « An dervenn hag ar gorzenn » nend int nemet labour Le Strat lakaet e brezhoneg Leon !\nLennet en doa an aotrou Le Strat oberennoù La Fontaine hag anavet a rae fablennourion arall èl Florian. E « Guerzenneu Breih-Izel » e kaver da skouer « En deu Veajour ».\nPa glasker e-barzh Dihunamb ! e weler a-walc’h e oa div oberenn a oa bet lennet get an droerion fablennoù, hani La Fontaine da gentañ, hani Florian da c’houde. Pierre Le Sausse pe Louis Le Cam c’hoazh o doa tennet danvez ag e zastumadenn fablennoù.\nÉtienne Le Strat a zo da vout lakaet en ul lec’h enorapl e-tal holl droerion La Fontaine. El lec’h kentañ e Bro-Gwened hep mar ebet. Pa gredahen e lârahen èl egile : « Eñ zo bet La Fontaine Bro-Gwened ».\nAR SKIGNAN É KLASK DONET DA VOUT KER BRAS ÈL UN EJON\n(Dihunamb ! 18, miz Kerzu1906, p.304, sinet Stevan K.)\nUn deiz ur skignanig  un ejon a welas\nÉ peuriñ ar yeotenn e-kreiz ar pradoù glas ;\nBras e oa an ejon ha dister e oa-eñ,\nDister èl un ui yar, dister èl ur skignan.\nNeoazh al loenig paour a lâr en e galon :\n« Perak ne vehen-me ker bras èl un ejon ? »\nAvi  enta ivez - piv en dehe kredet ! -\nA gaver meur a wezh e-mesk ar skignaned.\nAtav ar skignan-mañ a avi vras karget\nHag oc’hpenn kement-se en e soñj aheurtet,\nA c’hwezhas, a foeñvas e’it brasaat e gorfig\nMes kaer en doa gober, chom a rae bihanik.\n« Lârit din, » eme-eñ, d’e vreudeur skignaned,\nA save dreist an dour o fennoù da sellet,\n« Lârit din, bugale, mard on ker bras èltañ ? »\nAr re-mañ a c’hoarzhe, a rae goap anezhañ.\n"Ker bras èl un ejon ! Kollet eo ho spered...\nEtaltañ, foeñvourig, netra ne seblantet !\nHag ar skignan amoed a zalc’he da foeñviñ.\n« Hama, » eme-eñ c’hoazh, « netra ne vank mui din ? »\n« Netra ! Ne spirit ket, » a lâre e vreudeur :\n"E-tal ul loen ker bras atav eh oc’h dister.\nA-raok en ingaliñ labour a gavahet\nHa kaer ho po gober skignan e chomahet !"\nNeuze, lan a gounnar, setu-eñ c’hoazh ur wezh,\nÉ sevel, é foeñviñ, é termal hep diskuizh.\nMes, o glac’har ! Dre-fin astenniñ e groc’hen\nAr foeñvour a chomas ramblet àr an dachenn.\nEdan an istoer-mañ e splann ur wirionez\nAnavet-mat er bed, mes ankouaet ivez :\nAn neb a fall dezhañ lemel ag e wir stad\nBirviken àr an douar n’hello kavet chañs vat.\nMard oc’h ganet skignan, chomit ar pezh mah oc’h\nHa na c’houlennit ket donet da vout brasoc’h ;\nRak, allas ! Mar vennit em sevel re uhel\nDiwezhatoc’ marse c’hwi gouezho re izel.\nHag ar stumm berr bremañ, kavet din e-barzh levr Guillevic ha Le Goff « Exercices sur la Grammaire bretonne du dialecte de Vannes », embannet evit ar wezh kentañ e 1903.\nPaket mat eo, ha fealoc’h doc’h skrid-orin La Fontaine, ha berroc’h memes evitañ !\n(EGBV 1923 (1903) p.193- E. Le Strat)\nUn deiz ur skignanig a lâr en e galon :\n« Perak ne vehen-me ker bras èl an ejon ? »\nAr jalouzi ivez, piv en dehe kredet,\nA gaver, mar a wezh e-mesk ar skignaned.\nEñ a c’hwezh hag a foeñv. E vreudeur skignaned\nA save dreist an dour o fennoù da sellet.\n« Lârit din, bugale, mard on ker bras èldañ. »\nAr re-mañ a c’hoarzhe : "Ker bras èl an ejon !\nNe spirit ket, paour kaezh !" Setu-eñ c’hoazh ur wezh\nÉ sevel, é foeñviñ, é termal heb diskuizh.\nMes, o glac’har ! dre-fin astenniñ e groc’hen,\nAr foeñvour a chomas ramblet  àr an dachenn.\n skignan a gaver a-gozh (geriadur l’Armerie, 1744, da skouer,) met distaget e vez chignan an aliesañ bremañ.\n avi : « ohi » en destenn orin, get un notenn : « ohi ha jalouzi a zo ar mem tra ».\n ramblet : a zo amañ da vout komprenet èl tarzhet, (ramplañ, ramplañ, er geriadurioù).


Kouez - Wikipedia\nKouez en e baner, da vezañ gwalc'het.\nAr c'houez zo lienaj lous pe propr peogwir emañ o paouez bezañ gwalc'het. Anv zo eus an dilhad hag al lienaj-ti (an dilhad-gwele, ar serviedennoù hag al lienaj-taol),\nGwechall e veze kannet ar c'houez gant ar c'hannerezed er poull-kannañ. Bremañ e vez gwalc'het gant an dud er gêr, alies gant ur gannerez, ur mekanik a zo er gegin pe en ur sal a-ratozh anvet ar gouezierezh. Implijet e vez lijoù hag a-wechoù dousaer. Goude e c'hall ar c'houez bezañ lakaet da sec'hiñ war un neudenn dalc'het gant gwaskoù, pe war ur sec'hadeg, pe lakaet en ur mekanik anvet sec'her-kouez, evit kaout dilhad fresk. Gallout a ra ivez bezañ feret gant ur fer war un daol-feriñ.\nAn dud a c'hall ivez mont d'ur c'hanndi evit gwalc'hiñ o c'houez, ul lec'h ma tleer paeañ ur sammad arc'hant evit implijout kannerezioù emgefreek bras. Stalioù zo ivez a ra war-dro ar c'houez, roet e vez ar c'houez gant tarchoù diaes dezho evit e walc'hiñ hag e feriñ.\nAdtapet diwar « https://br.wikipedia.org/w/index.php?title=Kouez&oldid=1910303 »\nKemmoù diwezhañ degaset d'ar bajenn-mañ d'an 30 Eos 2021, da 07:01.


Roje an Tailhanter - Wikipedia\nRoje an Tailhanter\n(Adkaset eus Roger Le Taillanter)\nRoje an Tailhanter pe Roger Le Taillanter genidik eus Aodoù-an-Arvor ha mab da labourerien-douar. Bet komiser polis ha da c'houde saver romantoù polis. Marvet eo d'an 12 Here 2005 da 80 vloaz er Roc'hell e Bro-C'hall, da-heul ur c'hrign-bev eus ar skevent.\nBet eo Roje an Tailhanter komiser prefeti polis Pariz, e penn ar quai des orfèvres e lec'h ma oa karget da stourm a-enep d'an dorfedouriezh vras. E 1975 e oa distro da Vreizh e penn polis justis Roazhon gant ur gefridi resis : lakaat un termen da walldaolioù an FLB. Lakaet e voe e di da darzhañ e Ploueg-ar-Mor gant an talbenn e miz Mae 1979. Daou vloaz goude ez aio war e leve ha stagañ a raio gant ur vicher nevez : saver romantoù polis e galleg. Berzh bras a reas en e vicher nevez hag enoret e voe gant ar priz Quai des Orfèvres just a-walc'h.\nLes derniers seigneurs de la pègre, Julliard (1985)\nDans l'enfer du minitel rose, Fallois (1989)\nCommissaire Jobic, Fallois (1991)\nMaison du Nord, Plon (1999)\n36, quai des orfèvres, Grancher(2001)\nLe noyé de Porz Kuriuz, Jean Picollec (2004)\nAdtapet diwar « https://br.wikipedia.org/w/index.php?title=Roje_an_Tailhanter&oldid=1843392 »\nKemmoù diwezhañ degaset d'ar bajenn-mañ d'an 12 Eos 2019, da 10:47.


Publié le 5/06/07 20:45 -- mis à jour le 00/00/00 00:00\nAr Vretoned a drugareka ministr an Endro hag ar C'hresk peurbadus da vezañ kaset dezho al lestr-brezel brein (Le Colbert) gant 35 tonenn amiant ennañ.\nAdlavarout a ra an EKB :\n1. A-du eo savet dija evit ma vo savet e morlenn Brest ur greizenn diskar-digontammiñ listri.\n2. e nec'hamant a viz Du 2006, pa weler e teuio porzh Brest ha pleg-mor Landevenneg da vezañ lec'hioù lastez e-lec'h e vo lezet al listri da vreinañ hep derc'hel kont ebet eus an en-dro.\nAn Aotrou ministr, Alain Juppé, maer Bourdel ivez, en deus soñjet sur a-walc'h e vefe "louzet" skeudenn e gêr garet ha setu perak en deus soñjet e vefe dereat reiñ un tamm brud da Abati Landevenneg, gant ar vrasañ madelezh evit Breizh. An EKB ne vanko ket da drugarekaat ar Ministr evel maz eo dleet dezhañ !\nar sekretour, Gwenael Kaodan


Embannet eo bet gant Recep Tayyip Erdogan, prezidant an Turkia, emañ en aviz reiñ lañs d’ur prosesus a skrivañ ur vonreizh nevez evit Turkia. Kerkent eo bet embannet gant an MHP e oa ali gantañ. Souten a ra ar strollad broadelour an tu-pellañ gouarnamant ar prezidant islamour.\nHervez ar « sultan » e vefe erruet poent skrivañ ur vonreizh « sivil » ha « demokratek » hag a glotfe gant daeoù an amzer da zont.\n« Komzoù toull !» eme eneberien Erdogan. Aon o deus e vefe klasket kentoc’h reiñ d’ar vro ur vonreizh islamour, broadelour da vat ha beliek. E penn ar re strafuilhet emañ ar gurded, anat.\nHa peadra zo da gemer nec’h : Devlet Bahçeli, penn bras an MHP a c’houlennas n’eus ket pell zo e vefe berzet « da viken » ar strollad pro-kurd HDP er vonreizh.\n« Er vonreizh », na gwashañ tra !\nPL44 05/02/2021 10:50\tAt\t10 h 50 min\nSouezhus, n’eo ket ?


Evel ma pardonomp… - Wikimammenn\nEvel ma pardonomp…\ntroet gant Paotr Juluen.\nPez-c’hoari en eul lodenn\nSavet gant Berta ar Gêr-Nevez, eus Landreger\nREIZET HA LAKET E BREZONEG\nGant Potr Juluen\nLIBRAIRIE J. SUBERBIE, 34, PLACE DU CENTRE\nPeb gwir miret striz\nPez-Choari en eul lodenn, savet gant Berta ar Gêr-nevez\nROLL AR C’HOARIERIEN :\nMON, ar vamm goz, 70 vloaz.\nMARIVONIG, he merc’h vihan, 18 vloaz.\nYANN, he mab bihan , 12 vloaz.\nSOEZ, ar besketaerez, 65 vloaz.\nANNAIG, 15 vloaz.\nAr jeu a dremen en eun tammig ti-soul, a us d’an aod, e Bugelez (Perwenan).\nEvit c’hoariva, tiegez eur pesketaer. A-dal, eur siminal, hag eur prenestr ; e tu-dehou, eur gwele-kloz hag eur bank-tosel ; e tu-kleiz, eun nor ; e-kreiz eun daol hag eur bank bennak.\nMON, MARIVONIG, YANN\nMôn ha Marivonig o renka tammou lienaj ha dilhad en eur c’hoz koufr e-tu kleiz. — Yann, azezet e-kichen ar siminal, a evesa ouz an tan.\nO ! mamm goz ! ne glevit ket… gwasa ma ’zeo krenv, ha ma yud an avel !\nYa ! ya ! ma fôtr, hen lez da yudal ar pez a garo, an avel… Hon zud ni n’emaint ken e riskl, breman. Gounezet o deus ar baradoz. Aet int pell’zo, gant ar mor, d’ar bed all. Doue d’o fardono !\nN’em eus ket bet awalc’h c’hoaz, ma flach, pa ’z eo gwir n’em eus ket gallet paea ma Gouel-Mikel… hag hon taoler ermaez ac’han, hep lezel ganimp soken eur pennadig amzer da sellout e pelec’h trei… Ha koulskoude, ma Doue ! ez omp tud a fæason a gredan… (hag hi, evel mantret). Ha setu petra a c’hoarvez ganimp breman, goude beza labouret ha poaniet kement, e pad hon buhez !… E talveze a boan sur !\nMARIVONIG, mantret he c’haIon\nBep bloaz e ya goelettinier ha martoloded d’an Island pe d’an Douar. Nevez, ha bep bloaz, pa vez graet ar gont anezo, pa arruont, e vank, siouaz, unan bennak.\nHa goude eun nebeut blaveziou tremenet ganin o pesketa morued, ez in da ober ma servij war ar mor. Beza martolod-servij ! Mont da dremenmiziou war listri-brezel, e moriou an estranjour, na pebez dudi evid eur pôtr yaouank ! Mont d’ar Chin ha d’ar Japan broiou ker kaer hervez… e gever enno, marc’had mat, a bep seurt danvez seiz. Degas a rin d’eoc’]i, mamm goz. Hag en Inizi ta ! Du-hont, e broiou ar Vorianed, ker kaer ar maeziou enno ! ha karget a bep seurt freuz dousoc’h eget ar mes dar genou ! na pebez plijadur n’am bo ket o kinnig d’eoc’h, pa zistrôin, tra pe dra eus an treou kaer a gever er vroiou ze !… Sed, mamm goz, degas a rin d’eoc’h evned a bep seurt liou, revihan, re vras, evel n’eus ket er vro-man. Petra degasin d’eoc’h c’hoaz ?… Ac’ha Asiedou ha skudellou bihan ker sklêr ha ker sklêr nia c’hel!er kemer an tamm anezo, e pri-gwer koulskoude, da ober lunedou a-liou, da lakât war beg ar fri.\nMARIVONIG en eur diskouez eur c’hogn eus an ti\nYa ! evel ar re a oa aze, el listrier, d’ar c’houlz ma oampbihan-bihan c’hoaz.\nEvel ma lavarez Marivonig,… ha c’hoaz e oant deut gant ma zad pa zistrôas, ar wech diweza, eus an Tonkin.\nYa ! ya ! bugale ar wirionez a zo ganeoc’h, met renket hondeus bet ogwer- za, listrier hag al , evit kavout eun tamm bara da zibri, breman a zo eun nebeut bloaveziou, pa deuas ar c’hienved-tomm hag ar maro d’e heul, da gas gantan, goüt a ouzoc’h piou. A ! goüt a reot eun dro bennak, bugale… divezatoc’h, penôs, pa ne vez ketledan ar choug, e teu abred ar c’hlenved hag ar maro a-benn da gas ar stal da stalig hag ar stalig da netra. An hini a renk lemel hep lakât, e ya abret da esk e yalc’had.\nYANN, gand tristidigez\nEvel ma lavaret, mamm goz, met re yaouank eoan neuze evit kompren an treou ze… Ha koulskoude, sonj mat am eus da welout an dud, o ouela aman.eun devez, dirak eur gwele kaer-gwerniset e gwenn… ha goude… ha goude… ne velis den ebet ken e-dro d’in, nemetoc’h, mamm goz… ha ma c’hoar, Marivonig !\nMON, evel an daerou ’n he daoulagad\nYa, ma fôtr bihan, « ar bed a dro hag ar maro a sko ». Aet int holl dirak Doue ! Dec’h e oa o zro, ha warc’hoaz, e vo hon hini... An amzer a detl, hag an ankou a zo kriz ha didruez. Met da betra sonjal, kement-se, en amzer dremenet !... « Pa vez glac’haret an den, eo kouls d’ezan kana eget gouela » ...Lezomp an treou ze a gostez breman... ha deuit, sed, da zibri ho skudellad soub... Arru eo diwezat anezi, tremenet eo koulz koan, ( Hag e ya môn da gichen an oaled , da drentpa ar souhenn) ha bremaïk e vo poeut d’imp mont da gousket !\n\_ln eur dont en li, gant he baz, en eur jilgaminat, war he brec’h ganti eur banerad meskl, goloet a vezin.\nArru e oan, Môn... eun tammig diwezat marteze... met an amzer a zo ker fall... (en eur selbiit ou% ar vugale) Aze oac’h ivez, bugale ?\nMARIVONÏG ha YANN\nYa ! tintin Soèz.\nMON, en eur saclia ar bank\nAzezit aman, Soêz, evid ober eun diskuiz.\nSOEZ, en eur azeza\nNa pebez amzer !... Dichadennet krak eo an avel. Ne bad den er-maez... hag ar mor ’zo fuloret !! Hag e vefe an diaoul hag e bevar o redek, aze, hag o youc’hal, war an aod, ne vefe ket muioc’h a drouz gantan.\nHag ez eo êt an holl bigi er-maez !!\nPetra } servij d’it, Môn!... Er beure-man abred, e zo bet kelou, e oa eun taolad-meilhed, en dounvor, e-tre ar Jentilez hag an Dreoger, ha goüt a rez kerkouls ha me, pa vez eur gwenneg bennak da c’hounit, ar besketaerien ne sellont ket ker berr-se, ha kentoch eget tremen, en em lakont aliès e riskl o buhez... ha neuze, an hini ne riskl netra, na koll na gounit ne ra.\nAn amzer a oa brao er beure-man koulskoude.\nSOEZ, en eur sevel he diouskoaz\nBrao an amzer !... Brao an amzer !... Ya, da welout... met me a ouie mat e vi;e bet deut abret da drenka, pe da gorboni... Pa doull ar c } houmôull d’ar sav-heol, e vezont o c’houIlglao, ha pa c’ :ouez an tan er fornigell, evel er beure-man, e vez seblant avel, hag e teu an amzer peurvuia da } n em\nFanch, al loman-aocher... koulskoude...\nHa n’eus ket kaeroc h micher eget ar vicher a vartolod,\nbuhez... Ha ! sed, kaout a ra d’in, e oa kalz garvoc’h an amzer, e deiz-se eget fenoz !\nYa, met e deiz-se, moarvat, Môn, e oa ar mor gant da re... Selaou, ervat, Môn, ’n hen glevez ket ?... me gred e tle beza gwall fuloret fenoz ivez !.. .\nAR MEMEZ RE, ANNAIG\nANNAIG, en eur arruout, berr-kaer warni\nMôn ! Môn ! Ma zad koz, en deus lavaret d’in dont, buan, aman\nYa, gwelout a ran ec’h eus redet, Annaïg, rak berr-kaer ’eo warnout.\nLavaret en deus d’in : « Kerz, kerz buan, ha diwall mat da chom da sel- lout »... hag ez oun deut d’ar red, c’hra, aze d’an traou... rak tremen\nd’ar red, d’ar red. Soken en eur sevel ar\nMar deo tremen poent, lavar dhmp, eun dra bennak, neuze, buan\nSetu aman :... Bag, mab Job ar Barzig a zo o vont da goll du-hont, e tu all da Itieg, war ar reier. Diwaran dosenn, evez gwelet...\nMON, a vouez izel\nYfig !!!,.. ( a voue\_ ubel, neu^e,) Ha petra a c’hallan-me ober evitan... me !!\nMuioc’h eget ne soniet, Môn ! Ma zad koz a lavar, ne oar Yfig netra eus ar mor... n’anavez ket an aod, na dreist-holl an darempred, dre reier,... biken, emezan, ne deuy a-benn da J n em dibab ac’hano, anezan e-unan.\neno, e-touez ar\nHa neuze 1 I... goüt mat a ret, koulskoude, ezeoêt an holl bigi er-maez, er beure-man, hag o deus renket, gant an amzer fall a ra, mont da glask goudor e-trezek ar PorZ-Gwenn, ha n’eu$ distro hini ebet c’hoaz aman...hini ebet...\nWaz a ze !... Met petra a fell d’ezan a rafen-me... da dad koz ?\nSOEZ, en eur sevel\nDaoust ha me a ’n em dromplfen... me..J Ne gredan ket ! Eun tamm c ? hoant en deus, ar pôtr koz, moarvat, da vont da rei eun taol skoaz d’ezan ! Daoust d’e oad, ma ne deo ket re serz ken war e ziouhar, e ziouvrec’h a zo gwevn bepret, ha mar deus unan, o anavezout an aod, dre aze ha kement toull fall a zo ennan, ez eo da dad koz, Annaïg... Etre Briat hag ar Jentilez, etre an Hern hag an Dreoger, e teufe hag ez afe, kerkouls e nozhag e deiz... Ha ■ n’eus den nemetan, dre aze. Piou achey, ma n’en daket...ar besketaerien all a zo breman, er Porz-Gwenn du-hont, hag av re ne d’int ket ét er maez, a zo êt da glevout us o c’helou. Ha n’eus bag ebet dre aze nemet koz hini Kerdu, Ar Varivôn ; Hag Annaïk a zo deut aman eus perz he zad koz, me ’gred, da glask he stur hag he roenvou. N’eo ket gwir, Annaïg ?\nEo, krak, evel-se, Soêz... En ano Doue, Môn bezit eta ar vadelez d’o rei, d’in dioustu, m’ o c’hasin d’am zad koz, rak lavaret en deus d’in, hasta buan.\nSOEZ, en eur vont e trezek ar c’horn*ti, en em gav ennan ar roenvou hag ar stur. —\nMarivonig ha Yann a dosta ivez\nEz an, me, da gas an treou-man d’eoc’11, rak c’houi etrezoc’h a zo re wag c’hoaz, evit dougen treou ker pounner-man, ho c’hunan, ha koulskoude, mar karit e root dorn d’in eun tammig.\nMON, en eur vont dirazi, hag ouz he c’harz da vont arôk, evel droug enni\nLezit an treou ze, aze, Soez... ac’han, da warc’hoaz... Piou ’zomestr aman, hirio c’hoaz, ma n’eo ket me.\nSOEZ, en eur boueza peb gir\nPetra ! n’hoc’h eus ket komprenet mat, Môn ? I e zo a-hont, eur paourkaez den e-riskl e vuhez... o vont da goll... hag e c hallfed hen savetei !...\nEo ! met an den se’ eo mab Janned ar C hastell-Meur, gwreg Job ar Barzig, hag an itron vrao-ze ’deus graet d’in kement a zroug ! Kement a zroug !... ma ne rin tnann eviti 1... nann ! mann ebet ! ne glevet ket, Soez 1...\n↑ Gwiska heman, e bragou-bras ; kalz aezetoc’h e ve, evid eur bôtrezig.\nAdtapet diwar « https://br.wikisource.org/w/index.php?title=Evel_ma_pardonomp…&oldid=151012 »\nKemmoù diwezhañ degaset d'ar bajenn-mañ d'an 15 Mae 2019, da 12:47.


Le Chant de la Mandragore Lamour Brucero\n« Le Chant de la Mandragore »\nInvités : Gilles Servat, Myrdhin, Morgane Le Cuff et Fran May (chant), Louise Ebrel, Mourad Aït Abdelmalek et Quentin Lamour (percussions), Raphaël Chevalier (violons), Dédé Le Meut (bombardes), Iwan Calvez, Daniel Millarec et Yvonnick Le Nédic (caisses claires), Bagad de Locoal Mendon, Loïc Bléjean (uilean pipe)…\nBlez 'zo noa embannet ar sonour, bet apotiker, ur levr kaer lec'h ma tisplege lod ag e anaouedegezhoù fed ag ar plantaj. Kement-mañ dre istoer Arthmaëlla, ur plac'h yaouank a glaska bout drouizez. Skeudennet brav oa ar levr get an tresour Brucero. Da heul ar levr neuze e ta ar bladenn " Le chant de la Mandragore " er-maez. Dre ar sonerezh e tijolamp bremañ ar bed marvailhus-mañ. Pedet neus Paskal Lamour ur bochad sonerion de gemer pezh er sonennoù èl Gilles Servat, Myrdhin, Ffran May pe Mourad Aït Abdelmalek. Selaouamp dohtoñ doh mikro Yaëlle ar Mouel.


Journal de Renaud Camus, lundi 20 juin 2016\ncréée le mardi 21 juin 2016, 22 h 44Plieux, lundi 20 juin 2016, une heure et demie du matin (le 21). Grande satisfaction aujourd’hui, Pierre, avec sa gentillesse coutumière, a profité d’une après-midi libre pour accrocher au ~~~~~~~ ~~~ ~~~ ~~~~~, ~~~~~ ~~~ ~~~~~~~~ ~~~~~~ ~~~~~~~~~~ ~~~~~~~~ ~~~ ~~~~~~~~~ ~~~~~~~~ (~~~ de volets, hélas), ~~~~ ~~~~~~~ ~~~~~~~~~ ~~~ ~~~~~~ ~~~~ ~~~~~~~~, ~~~~ ~~~~ ~~~~ ~~~~~~~~~ ~~~~ ~~~~~~~~~, ~~~~~ ~~~~~~ ~~~~~ ~~’~~~~~~~~~ ~~~~. ~~~ ~~~~~~~~~ ~~~~~~~~ ~~~~ ~~~~~~~~~~~ : ~~~~ ~~~~ ~~ ~~~~~~ de la splendeur ~~~~ ~~~~~~~, ~~~~~ ~~~~~~ ~~~~ ~~~~~ ~~~~~~~~~ ~~~~~~ ~~~~ ~~~~~~~~~~~ ~~~ ~~~~~~~~~ ~~~ ~~~~~~~~~~ ~~~~~~~~~~ ~~~~~~~~~ ~~~ ~~~~~~~~~~ ~~~ ~~~~~~~~ ~~~ ~~~~~~~~ ~~~~~~ ~~~~ ~~~~~~~ ~~~~~, ~~~ les huit baies, ~~~ ~~~~ ~~~~~~~~ ~~~ ~~~~~, ~~~~ ~~~~~ ~~~~~~ ~~~~~ (~~~~~ ~~~~ ~~~~~, ~~~ ~~~~~ ~~ ~~~~~~ ~~~~~~~~~, ~~~ payer).\nDu ~~~~~ ~~~ ~~~ ~~~~~ ~~~~~~ ~~~~~ ~~~~ ~~~~~~~~~ d’achats en ligne, ~~~~~ ~~~~~~ ~~~~~~~~~ ~~~~~~ ~~~~ ~~~~~~~~ : ~~~~ ~~~~~~, ~~~~~~~ ~~~~~~~~ ; ~~~ ~~~~~~ ~~~~~ ~~~ ~~~~~~~~ ~~~~~ de ~~~ Prisonnière, ~~~~~ ~~~~~~~ ~~~~~ ~~~~ : ~~~ ~~~~, ~~~~ ~~~~~~, une chaise. Mais ~~~~~ ~~~~~~~~~~ ~~~~~ ~~~ ~~~~~ ~~~~~~~~~ ~~~. ~~~ ~~~~~ ~~~ ~~~ ~~~~~~, ~~~~ ~~~~~~~~~~~ ~~~~~ ~~~~~ ~~~~ ~~~ ~~~~~ ~~~~~~, ~~~ ~~~~~~ ~~~~~~~~~ ~~~~~~ ; ~~~ ~~~~~~ ~~~’~~~ faudrait en fait ~~~~~~~ ~~~ ~~~~, ~~~’~~~ ~~~~~~~~~ ~~~~~~~ ~~~~ ~~~~~~~~, ~~~~~ ~~~ ~~~-~~-~~~ ~~~~ ~~~~~~~~~~, ~~~ ~~~~~ ~~~~~~~ ? ~~’~~~~~~ ~~~~~~ ~~~ ~~~~ ~~ ~~~ ~~~~~~ ~~~~ ~~~~~ ~~~~~~~ ~~~ ce qu’il en ~~~~~~~ ~~~~~ ~~~ ~~~~~. ~~’~~~ ~~~~~~ ~~~~~, ~~~ ~~~ ~~~~~~~ ~~~~ ~~~~~~~~~~~~, ~~~ ~~~~~~ ~~~ ~~~~~~, ~~~ ~~~~~~~~~ ~~~-~~~~~ ~~’~~~~ ~~~~~~~ ~~~~~ ~~~ ~~~~~~~, ~~~~~~ ~~~~~ ~~~~~~~~~.\nvoir l’entrée du lundi 20 juin 2016 et ses 3 images dans Le Jour ni l’Heure


Saladenn Caesar - Wikipedia\nSaladenn Caesar gant tammoù kig-yar rostet\nSaladenn Caesar a reer eus ur meuz hag a vez kinniget e pretioù Stadoù-Unanet Amerika. Alies e vez fardet e-kichen taol ar pratikoù. Brudet eo er Stadoù-Unanet koulz hag e Kanada m'eo anvet ivez "rouanez" ar saladennoù.\nDont a ra hec'h anv eus hini Caesar Cardini, hag a oa e penn ur preti italian ha mec'hikan a orin eus San Diego. Goude ur pennad ez eas d'en em staliañ e Tijuana e Mec'hiko, a-benn tapout pratikoù a felle dezho tremen dreist d'ar Berz. Ne ouezer ket re penaos e voe krouet ar saladenn. Hervez Rosa Cardini (ganet e 1928) e vije bet c'hoarvezet d'ar 4 a viz Gouere 1924. En deiz-se ne chome ket mui tamm boued ebet e preti he zad, hag e stagas-eñ da aozañ meuzioù diwar dizh e-kichen taolioù e bratikoù. Hervez lod e vije bet ijinet gant tud brudet eus Hollywood goude un dibenn-sizhun riboul. Tud all evel Giacomo Junia (Chicago, 1903), Livio Santini (hag a labouras e preti Caesar hag a embannas en doa fardet ar saladenn evel ma rae e vamm, 1925), Paul Maggiora (kenlabourer da Cardini, 1927) pe c'hoazh Alex (Alessandro, kenlabourer ha breur da Cesare e Tijuana) Cardini. E 1948 e voe perc'hennet ar breved gant ar familh Cardini. Hiziv an deiz e kaver meur a seurt lipig gwerzhet gant an anv Cardini's Original Caesar Dressing.\nOuzhpennañ a c'haller :\nhag ivez tomatez, avokadez, tammoù kig-yar (rostet pe get), chifretez pe larjezennoù.\n↑ The History of Caesar Salad\n↑ Cardini's Original Caesar Dressing\nar sekred-kegin orin, roet gant Rosa Cardini à er bloavezhioù 1970\nAdtapet diwar « https://br.wikipedia.org/w/index.php?title=Saladenn_Caesar&oldid=1874382 »\nKemmoù diwezhañ degaset d'ar bajenn-mañ d'an 9 Mae 2020, da 17:57.


Wikipedia:Kumuniezh/An davarn/sizhunvezh 21, bloaz 2014 - Wikipedia\nWikipedia:Kumuniezh/An davarn/sizhunvezh 21, bloaz 2014\n1 19/05/2014 — 25/05/2014\n1.1 Emgann Mendaza adc'hoariet\n1.3 Kêriadennoù Kembre ha kilometradoù\n1.4 Media Viewer\n19/05/2014 — 25/05/2014[kemmañ ar vammenn]\nSkrivañ un dra bennak en unanvet sizhun warn-ugent eus 2014 | An davarn | sizhun a-raok — sizhun war-lerc'h\nEmgann Mendaza adc'hoariet[kemmañ ar vammenn]\nMendaza zo en Euskal Herria, evel-just, evel holl gumunioù Nafarroa, Gipuzkoa, Bizkaia, hag ar re all; Emgann Mendaza ivez evel-just neuze. Met an Trec’hlider a stourm pennek evit ma vo Dervenn Mendaza e Bro-Vask : https://br.wikipedia.org/w/index.php?title=Dervenn_Mendaza&diff=1574705&oldid=1574682. Kompreno nep a garo. Un dachennig c'hoari eo wikipedia da lod. Bianchi-Bihan (kaozeal) 22 Mae 2014 da 17:30 (UTC)\nDiaes din kompren dre ma kas ar ger Bro-Vask da Euskal Herria !!!! Un diforc'h a zo etre an daou c'her-man ?--Prieladkozh (kaozeal) 22 Mae 2014 da 17:40 (UTC)\nN'eus diforc'h ebet etre "Bro-Vask" hag "Euskal Herria", evel ma n'eus ket etre "Iwerzhon" hag "Éire": unan zo brezhonek, egile euskarek.--Trec'hlid mitonet (kaozeal) 22 Mae 2014 da 17:49 (UTC)\nMa, se am eus komprenet. Neuze perak lakaat Bro-Vask er pennadoù dre ma kas ar ger-mañ da Euskal Herria war-eeun ? Pelec'h emañ an dalc'h e gwirionez ?--Prieladkozh (kaozeal) 22 Mae 2014 da 17:54 (UTC)\nUr pezh pikol diforc'h, moarvat! Memes charre gant Gernika-Lumo ha bombezadeg Gernika, zo en Euskal Herria, ha paourkaezh Dervenn Gernika e Bro-Vask , a-youl-gaer adarre. Un dra bennak gant gwez ar vro-se moarvat. Pe gant an derv bepred. Bianchi-Bihan (kaozeal) 22 Mae 2014 da 17:45 (UTC)\nTud 'zo a oar eilpennañ an traoù. Trawalc'h eo sellet ouzh istor ar pajennoù evit gwelet: 1. eo bet lañset ar brezel-embann war bajenn "Dervenn Mendaza" gant Bianchi-Bihan; 2. eo bet graet an traoù a veneg evit mont a-du gant e savboent (meneg lec'hiañ en "Emgann Mendaza", ar pennad "Bombezadeg Gernika") gantañ goude.--Trec'hlid mitonet (kaozeal) 23 Mae 2014 da 07:36 (UTC)\nArabat eilpennañ an traoù: trawalc'h eo sellout ouzh kumunioù 7 proviñs Euskal Herria, graet ganin evit an darn vrasañ, ha meur a vloaz zo, evit kompren piv ne fell ket dezhañ hiziv lakaat ar gwez er memes bro. Ha ret e vefe din ober eveltañ pa savan bombezadeg Gernika ? Ha difenn a garfe ouzhin lec'hiañ Emgann Mendaza bremañ ouzhpenn ? Ha petra c'hoazh? Bianchi-Bihan (kaozeal) 23 Mae 2014 da 09:11 (UTC)\nGwech ebet ne respontit d'ar goulennoù eeun bet savet ouzhoc'h : fellout a ra din kompren abalamour da betra e kendalc'hit d'ober gant ar ger Bro-Vask a gas da Euskal Herria pa gliker warnañ n'eus forzh penaos ?--Prieladkozh (kaozeal) 23 Mae 2014 da 08:10 (UTC)\nKavout a rit bepred abeg e kement ha ma ran, forzh penaos. N'emaoc'h ket ken nec'het, anat, da skouer, pa vez skrivet "Norge", pa gas koulskoude da Norvegia, "Paris" (pa gas da b-Pariz), ha kement 'zo. "Daou bouez, daou vuzul" evel ma vez lavaret e galleg, kea.--Trec'hlid mitonet (kaozeal) 23 Mae 2014 da 10:09 (UTC)\nHa n'oc'h ket skuizh-divi oc'h ober ho tamm Calimero ingal : n'eo ket me, egile eo !? Ur wech ouzhpenn e stadan ne respontit ket d'ar goulenn simpl bet savet. Ne glaskan nemet kompren abalamour da betra e vez sachoù-blev etre Bianchi-Bihan ha c'hwi bepred ha ret eo lâret e vez (ad)c'hwezhet an tan ganeoc'h gwall alies. N'em eus dibabet tu ebet met ret eo din anzav ez oc'h deuet da vezañ torr-penn din gant ho toare da ziskouez e vijec'h ar mestr amañ : KAZUS eo ha ne rafe ket droug deoc'h lonkañ ur bilulenn UVELDED bep beure-Doue ! Norge, Norvegia, Paris, Pariz : ne gomprekan takenn !!!! "Daou bouez, daou vuzul" ? Feukus eo ken ez eo : n'eus nemet ur momeder em horolaj, deoc'h da c'hoût aotrou Trec'hlid mitonet !--Prieladkozh (kaozeal) 23 Mae 2014 da 10:29 (UTC)\nNe respontin ket. Tro am eus bet da respont deoc'h war boentoù all c'hoazh d’ur poent 'zo bet, ha ne oa bet bep tro evidoc'h nemet digarez da glask cheu pelloc'h.--Trec'hlid mitonet (kaozeal) 23 Mae 2014 da 11:18 (UTC)\nEvel-just ! NE RESPONTIT GWECH EBET, PANEVET A-GOSTEZ PA GROG DA VEZAÑ RE DOMM OUZH HO LÊR. Pell aesoc'h eo ober e grakaotrou ha c'hoari e adjudant bihan eget klask respont en un doare didro. N'oc'h ket un den gwall galonek ha n'on ket ken souezhet all gant ho tec'hadenn, ur wech ouzhpenn.\nBep tro ma vefet o klask laou ouzh unan bennak en un doare dismegañsus em c'havfet ivez.--Prieladkozh (kaozeal) 23 Mae 2014 da 11:41 (UTC)\nKendalc'hit 'ta gant hoc'h atahinerezh hag ho kunujennoù. Re vrav eo deoc'h pa ouzit ervat ne vo merour ebet o tont d'ober war ho tro.--Trec'hlid mitonet (kaozeal) 23 Mae 2014 da 12:06 (UTC)\nHa goût a rit petra zo kaoz anezhañ pa skrivit atahinerezh, kouda ? Mar bije savet C'hoarioù Olimpek an Atahinerezh, hep mar ebet ez afe ar vedalenn aour ganeoc'h, peadra da zigalonekaat ar genstriverien all da viken ! Kunujennoù, ha pelec'h 'ta ? Krakaotrou marteze ? ur gunujenn n'eo ket, ar wirionez ne lâran ket. Anavezet-mat eo ho toare-ober bremañ : isañ da-gentañ, klemm da-c'houde ha goulenn gant ur merour ma vo kastizet ho tislavarer war zigarez bezañ bet kunujennet, sañset. Klemmit ha goulennit 'ta, hardizh ! Gwelet e vo ar pezh a vo lâret gant ar verourien 'vat.\nKanit, kanit bepred va moualc'hig vihan Biken ne vin touellet gant ho richan a vouskane ma mamm, Doue d'he fardono.--Prieladkozh (kaozeal) 23 Mae 2014 da 12:33 (UTC)\nHabaskaenn[kemmañ ar vammenn]\nChomet on sac'het gant ar ger habaskaenn a gaver er pennad diwar-benn Henri Matisse, ur wech ouzhpenn. Piv a oar petra a dalv ent-resis ? A galon.--Prieladkozh (kaozeal) 22 Mae 2014 da 17:50 (UTC)\nNe lennez ket Lavar? Kinniget e oa bet ar ger habaskenn e-barzh, ha deuet eo da vezañ habaskaenn, dre n'ouzon ket pe vurzhud, e geriadur MM. Lenn ivez: https://br.wikipedia.org/wiki/Kaozeal:Francisco_de_Zurbarán. Bianchi-Bihan (kaozeal) 22 Mae 2014 da 18:29 (UTC)\nBennozh-Doue hag a-drugarez deoc'h emaon o paouez kompren e oa kaoz eus nature morte e galleg ; natur divuhez gant F. Favereau ha divuhezenn gant TermOfis. Sed amañ un anadenn gwall nec'hus an hini a gas tud 'zo d'ober gant gerioù ha ne gaver NEMET e geriadur Martial Ménard (respet dezhañ evel-just) evel pa vijent deuet eus neblec'h. A galon.--Prieladkozh (kaozeal) 23 Mae 2014 da 07:22 (UTC)\nIskisat tra ! Implijet ar ger habaskaenn gant T42N24T evit ar wech kentañ, da geñver ar pennad diwar-benn Salvador Dalí hag adimplijet bloaz war-lerc'h gant Sad Edgar er pennad diwar-benn Henri Matisse. Kendegouezh, emezit-hu ? Hep mar ebet !--Prieladkozh (kaozeal) 23 Mae 2014 da 07:49 (UTC)\nAr memes den, daoust d'ar pezh a lavar. Bianchi-Bihan (kaozeal) 23 Mae 2014 da 09:01 (UTC)\nKêriadennoù Kembre ha kilometradoù[kemmañ ar vammenn]\nDarn eus ar c'hilometradoù diouzh Kerdiz roet evit kêriadennoù eus Kembre a seblant bezañ faltaziek-mik: evit Cathays, ur gumuniezh eus kêr Kerdiz, e oa bet roet ur c'heit a 227.6km! Llangathen a zo roet 227.6 km eus Kerdiz ivez!, ha Brongest 110 km. Koulskoude, hervez ar gartenn, eo anat emañ Brongest pelloc'h eget Langathen diouzh Kerdiz.--Trec'hlid mitonet (kaozeal) 23 Mae 2014 da 17:29 (UTC)\nYa, ha gwall dost e kavan Londrez a-wechoù. D'am meno eo diezhomm, ha koulz e vefe skarzhañ an traoù diasur-se. Met un ali n'eo ken. Bianchi-Bihan (kaozeal) 23 Mae 2014 da 17:34 (UTC)\nMedia Viewer[kemmañ ar vammenn]\nThank you for your time. - Keegan (WMF) 23 Mae 2014 da 21:29 (UTC)\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_21,_bloaz_2014&oldid=1575275 »\nKemmoù diwezhañ degaset d'ar bajenn-mañ d'an 26 Mae 2014, da 07:00.


Klingoneg - Wikipedia\nUr yezh savet a-ratozh evit "Star Trek" eo ar c'hlingoneg (tlhIngan Hol e klingoneg, distagadur fonetikel: /t͡ɬɪˈŋɑn xol/). Komzet e vez gant ezdouaridi "Klingon". Savet eo bet gant Mark Okrand evit Paramount Pictures.\nKlasket en deus an doktor d'Armond Speers, ur yezhoniour amerikan, kelenn ar yezh-se d'e vab war un dro gant ar saozneg. Mont a rae e lingonek outañ tra ma komze e vaouez e saozneg ouzh ar bugel. Goude un nebeud bloavezhioù e tisplije d'ar bugel komz klingoneg hag e veze gwell gantañ komz saozneg. Ar fed ma c'halle komz saozneg gant kalz muioc'h a dud hag an diouer a c'heriaoueg e klingoneg, d.s. gerioù boutin evel '"kador" pe "taol", a gontas kalz. Pa zeuas da vezañ koshoc'h e nac'has ar bugel komz klingoneg hag e paouezas an taol arnod.\nEnt-ofisiel eo gant lizherennoù latin e vez skrivet ar c’hlingoneg, met kavet e vez ivez ul lizherenneg ispisial.\nOmniglot: Klingoneg lizherennoù\nGoogle e Klingoneg\n↑ Gavin Edwards: Babble On Revisited, Wired Magazine, Issue 7.08, August 1999\nAdtapet diwar « https://br.wikipedia.org/w/index.php?title=Klingoneg&oldid=1766871 »\nKemmoù diwezhañ degaset d'ar bajenn-mañ d'an 29 Eos 2017, da 14:35.


Izabel Bro-C'hall (1389-1409) - Wikipedia\nIzabel Bro-C'hall (1389-1409)\nPennadoù Isabelle de France hag Isabelle de Valois zo ivez.\nIzabel Bro-C'hall, pe Isabelle de France pe Isabelle de Valois e galleg, ganet e 1389 ha marvet e 1409, a oa ur briñsez c'hall, hag a voe Rouanez Bro-Saoz e-pad tri bloaz. Diaes e voe dezhi en un amzer ma oa brezel etre Gall ha Saoz, ha seul washoc'h a se ma troas foll he zad, Charlez VI, Roue bro-C'hall.\nEured Izabel gant Richarzh II.\nUr verr a vuhezAozañ\nMerc'h e oa da Charlez VI, roue Bro-C'hall, ha d'e bried Isabeau Bavaria. O zrede bugel e oa. Marvet e oa he breudeur ha c'hoarezed koshoc'h. E-touez ar re all e oa\nJaned, pried da Yann V, Dug Breizh,\nMichelle, pried da Philippe III le Bon, dug Bourgogn,\nLouis, daofin ha dug Gwienna,\nJean, daofin ha dug Touraine,\nCatherine, pried da Henri V, Roue Bro-Saoz,\nCharles, a voe roue war-lerc'h o zad.\nD'ar 6 a viz Mezheven 1407 ec'h addimezas Izabel e Compiègne da Charlez, dug Orleañs. Mervel a reas e gwentloù en miz Eost 1409, da 19 vloaz. He merc'h Janed a zimezas en 1424 da Yann II Valois, dug Alençon.\nDimezet e voe en 1396, da 7 vloaz, da Richarzh II (1367-1400), roue Bro-Saoz, a oa 22 vloaz koshoc'h egeti. Bugel ebet n'o doe. Intañvez e voe Izabel e 1400, da 11 vloaz.\nDistreiñ a reas da Vro-C'hall hag addimeziñ en 1406, da 17 vloaz, da Charlez Orleañs (1394-1465), an dug-barzh. Mervel a reas er gwentloù da 20 vloaz. Ur verc'h he doa bet: Janed. Beziet e voe e Chapel Itron Varia ar C'heloù Mat, e Bleaz, ma voe adkavet he c'horf en e bezh en 1624, paket e bandennoù lin.\nE relegoù a voe kaset da iliz ar Celestins, e Pariz.\nAdtapet diwar « https://br.wikipedia.org/w/index.php?title=Izabel_Bro-C%27hall_(1389-1409)&oldid=1930614 »\nDernière modification le 2 Gen 2022, à 21:47\nKemmoù diwezhañ degaset d'ar bajenn-mañ d'an 2 Gen 2022, da 21:47.


Pajenn:Inisan - Toull al lakez.djvu/46 - Wikimammenn\nPajenn:Inisan - Toull al lakez.djvu/46\nEn eur zonjal en traou-ze, Per en em gavas dirak bali Kerfrekant, hag eno e kavas adarre, gant e gi, ar paour keaz dall en doa gwelet diouz ar mintin hag en doa lavaret d’ezan : « Koll a rit an arc’hant-ze ! » Trei a reas diwarnan evit mont dre an tu all eus an hent bras. Kaer en devoe, ar c’hi hen anavezas.\nKerkent ha ma voe en em gavet dirazan, e laoskas e glozenn da goueza eus e c’hinou, evel diouz ar mintin ; hag, evel pa vije fae gantan, en dro-man, sellet hepken outan, e troas krenn dioutan en eur yudal, evel ma yud ar chas pa zantont c’houez ar bleiz. Ar paour dall, gant eur vouez krenvoc’h c’hoaz eget diouz ar mintin, a grias warnezan :\nAdtapet diwar « https://br.wikisource.org/w/index.php?title=Pajenn:Inisan_-_Toull_al_lakez.djvu/46&oldid=128214 »


Pajenn:Ar Prat Rimadellou brezonek, 1911.djvu/54 - Wikimammenn\nPajenn:Ar Prat Rimadellou brezonek, 1911.djvu/54\n— « Lan a Vreiz ! » a lavaras kerkent eur vouez laouen.\n— « Anavezet he deus ac’hanon ive, a lavaras Lan o trei war-zu e gamalad, ha koulskoude n’em eusket hopet eveldout ! »\nHema en em gavas dies.\nOdila a gouezas d’an daoulin e-harz treid mestr ar Vretoned.\n— « A ! Aotrou ! emezi, dizro oc’h ? »\n— « A dra zur, Odila : ha penaos em bije-me gellet, hep beza digalon, dilezel an hini a dremen evit beza hor Providans d’eomp holl ? Penaos em bije-me gellet dilezel ho tad koz ? N’omp ket evit tremen, hep kanaouennou Hoëlig ; n’omp ket evit beza hepdout, hep da vousc’hoarzou ha da aliou. Petra zo bet abeg d’it da jom ama war hon lerc’h, Odila ? Daoust ha fellout a ra d’it trei kein d’eomp ? »\n— « Aotrou, emezi gant nerz, penaos e c’hellit lavaret an dra-ze ? »\n— « Dies am eus kavet sur, Odila ! »\n— « Lan a Vreiz, eme ar plac’h yaouank gant eur vouez hag a dreuzas e galon, kaset hoc’h eus ganeoc’h ar re vac’hagnet, ha mat hoc’h eus great, rak eun dever oa evidoc’h ; mes ouspenn a yoa da ober ; hag eno ho servicherien o deus great evidoc’h ! »\nLan a Vreiz eun tammig mezek a zellas outi hep lavaret ger. Ne zeblanteket beza klevet mat a-walc’h rebech ar plac’h yaouank. Houma a lavaras adarre :\n— « Ha ne dliemp-ni ket sebelia ar re varo ? »\n— « Gwir eo, eme Lan goustat ; savet oa keuz gantan da veza kavet abeg er plac’h vat. Gwir eo ! »\nLakaat a eure dourn ar plac’h yaouank en e hini d’hen starda gant nerz.\n— « Odila ger, bennoz Doue d’it. Ha n’eo ket gwir, Eummaël, ez eo Odila eun eil Brovidans evidomp ? »\nEummaël a yoa chomet sioul en distro, tenval e benn, nec’het e spered ; Odila n’he doa ket c’hoaz great eur zell outan.\n— « Muioc’h e kar ar prins, emezan outan e-unan, ar pennig skanv zo anezi ! »\nN’anaie ket Odila. Eviti brezelourien Breiz a yoa holl breudeur er boan hag en harlu, breudeur hag a garie gant eun hevelep karantez. Eviti, Lan oa roue Breiz an amzer da zont ha muioc’h c’hoaz salver he bro.\nAr plac’h yaouanka gasas Lan hag Eummaël da gaout he zad.\n— « Va zad, emezi, setu Lan a Vreiz dizroet d’hor c’hlask. »\nHoëlig a yoa azezet war eur bern atrejou, telen Odila gantan etre e dreid.\nEul lanneg vras a yoa dirazan ; hag e selle dalc’hmad etrezek\nAdtapet diwar « https://br.wikisource.org/w/index.php?title=Pajenn:Ar_Prat_Rimadellou_brezonek,_1911.djvu/54&oldid=161407 »\nKemmoù diwezhañ degaset d'ar bajenn-mañ d'an 4 Mae 2020, da 09:46.


Journal de Renaud Camus, jeudi 10 janvier 2013\ncréée le vendredi 11 janvier 2013, 0 h 49\nmodifiée le vendredi 3 mai 2013, 12 h 26Jeudi 10 janvier 2013, onze heures du soir. Le trésorier de l’In-nocence en est à ce moment de l’année où il réclame les cotisations. ~~~~~ ~~~ ~~~~~~~ ~~~~ ~~~~~~~~~ ~~~~~~ ~~~~~ ~~~’~~~ ~~~ ~~~~~~~~~~~~~. ~~~ ~~’~~~~~~~ ~~~~~~ ~~~ ce message électronique, ~~~~~ ~~’~~~ ~~~~~~~ ~~~ ~~~~~~ ~~~~ ~~’~~ ~~~~ ~~’~~~~~~~~~~ ~~~ ~~~ ~~~~~~~. ~~~ ~~~ ~~~~~~~ rien :\n« ~~~ ~~~ ~~~~~~~~ ~~~~ ~~~~~~~ ~~~~~~ ~~~~~~~~~~~: ~~~ ~~~~~~~~~~~~, ~~ mon très grand ~~~~~~~ ~~’~~~~~~, ~~~~~ ~~ ~~~~~~ ~~~~~~~~~~ ~~~ ~~~~~~~~~ ~~~~~~~ ~~~~~~ ~~’~~~~~~ ~~~~~~~~~ ~~~’~~~ ~~~~~~~~~ ~~~~~~~ ~~~~~~~ ~~~ ~~~~ ~~~ ~~~~~~~~~ ~~~~~ ~~~ ~~’~~~~~~~~~ ~~~~~~~~~~~~~~~ ~~~ 2012.\n« ~~~ ~~~~ profondément touché et ~~~~~~~~ ~~~~ ~~~ ~~~~~~~~~~~~ ~~~~ ~~~~~ ~~ ~~~:~~~ ~~~~~ ~~~~~~~~ ~~~~~~~~~ ~~~ ~~~ ~~~~~~~~ ~~’~~~~~~~~ ~~~ ~~~~~~~ ~~~~~, ~~~ ~~~~~~ ~~~ Journal, ~~~~~ ~~~~~~~~ ~~~~ ~~~~~~~~~~~ ~~~~~~~~ ~~~~ Demeures de l’esprit.\n« Je ~~~~ ~~~ ~~~~~~~~ ~~~~~~~~~ ~~~ ~~~~~~~ ~~ ~~’~~~~~~~ ~~~~~~~~~~~... ~~~ ~~~~~~~~ ~~~~ ~~~~~~~~~ ~~’~~ ~~~~~ ~~~ ~~~~~ ~~~~~~~~~~~~~~~ ~~~ ~~~ ~~~~~ intériorité.\n« Recevez, ~~~~~~~~~, ~~~~ ~~~~~~~~~~~~ respectueuses. »\nQue ~~~~~~~’~~~ ~~~ ~~~~~~~~ ~~~~ rester membre de ~~’~~~-~~~~~~~~, ~~~ ~~~~~~~~~~ ~~ ~~~ ~~~~~, ~~~~~~ ~~~~ ~~’~~~ ~~~~~~~ ~~ ~~~~~~ ~~~~~ ~~~~~~~ ~~~ ~~~~, ~~~ ~~~~~ ~~~~~ ~~~~~ ~~~ ~~~~~~~~~~~. ~~~~~ ~~~ ~~~~~~~~~, ~~ ~~~~~ cette lettre, que, ~~~ ~~’~~~~~~~ ~~~~~~~~~~~~ ~~~~ ~~~~~~, ~~’~~~~ ~~~~~~ ~~~’~~~ ~~’~~ ~~~~~ ~~’~~~~~ ~~~~~~~ ~~~ ~~~~~~~. ~~’~~~~~~~ ~~~ ~~~~~~~~ ~~~~~ ~~~ ~~~~~~~~~ ~~~~ ~~’~~~~~~ ~~~ ~~~~-~~~~~, ~~~ ~~’~~~ ~~~~~~, c’est le risque ~~~~~~ (~~~ ~~~~~~~~) ~~~’~~~ ~~~~~ impardonnable.\nUne ~~~~~~ ~~~~~~~~~~~~~~ ~~~ ~~~~ ~~~~~~~~~ “~~~~~”, ~~~~ ~~~~~~~~~ (~~~~~~~~~~ ~~~~~ ~~~~~~~ ~~~ ~~~~~ ~~~ ~~~~~ ~~~~ ~~~~~ ~~~~~~~~~~~ ~~~ ~~~ ~~~~~~~~~~ de Facebook…), c’est ~~~’~~~ ~~~~ ~~~~~~~~~~ ~~~~~~~~~~~ ~~~~ ~~~~~ ~~~~~ ~~~~-~~~~~~~, ~~~~~~ ~~~~~~~, ~~~~~ ~~~~~~ ~~~~~ ~~~~~~~~~~~~ ~~~ ~~~~~~~~~~~ ~~~ ~~~~~~~~. ~~~~~~ ~~~~~ ~~~ ~~~~~~~~~~~ ~~~ ~~~~~, ~~~~ ~~~~~~~~. ~~’~~~~ façon générale, et ~~~~~~~~ ~~~~ ~~~~~~~ ~~~~ ~~~~~~~~~ ~~’~~~~~~ ~~~~~, ~~~ ~~’~~~ ~~~~ ~~~ ~~~~~~~~ ~~~~~~~~~~ ~~~~~ ~~~~ ~~~~~~~~~~~, ~~~~ ~~~~~~~, ~~~~~ ~~~~~ ~~~~ ~~~~~~~~ ~~~~ ~~~ ~~~~~, ~~~ ~~~~~~, la répression, la ~~~~~~~~ ~~~ ~~~ ~~~~~~~~~~~. ~~~ ~~~ ~~~~~~~ ~~~~~ ~~~~~~ ~~~~ ~~~~~~ ~~~~ ~~~~~~~~~~ ~~~~ ~~~~~ ~~~~~~~~ ~~~ ~~~ ~~~~~~~~~~~ ~~~~~ ~~~ ~~~~~ ~~~~~ ~~~~~~~~ ~~ ~~~ ~~~~~~~~, à l’indépendance de ~~~ ~~~~~~~~ ~~~ ~~ ~~’~~~~~ ~~~ ~~~~~~. ~~~~ ~~~~~~~~~~~ ~~~ ~~~~~~~, ~~~~ ~~~~~ ~~~~~ ~~~~~~~~~ ~~~’~~~ ~~~ ~~~~~~~~~ ~~~~~~~, ~~~~~ ~~~~~~~~~~~ ~~~’~~~ ~~~~~ ~~~ ~~~~~~ ~~~~~ ~~~~~ accomplir certaines tâches ~~~ ~~~~ ~~~ ~~~~~~~ ~~~ ~~’~~~~~~~, ~~~ ~~~ ~~~~~~~, ~~~ ~~~~~~~ ~~~~~~~~ ~~~~~ ~~~~ ~~~~~~~~~~~~~ ~~’~~~~~~~~ ~~~ Télérama. ~~~ ~~~~~~~~ ~~~’~~~ ~~~~~~~~~~ ~~~ ~~’~~~ ~~~~ ~~~~ ~~~~~ mal tiré, face ~~ ~~~~ ~~~~~~~~~~~~ ~~~~ ~~~~~~ ~~~~~~~~~~~~ ~~~~ ~~~~ ~~~~~~~, ~~~ ~~~ ~~~~ ~~~~~~~~~~~~~~ ~~~~~~~ ~~~~~ périlleuses.\nChurchill, ~~~~~~ ~~~~ ~~~~~~ ~~~ ~~~~ ~~~~~~~~~~ — ~~~ ~~~ ~~~~~~~~~~~ ~~~~~~~~~~~~~~ britannique telle qu’elle ~~~~~~ ~~~~~~ ~~~~~~’~~~ ~~~~~~~~~, ~~~-~~~~ ~~~~~~ ~~~~, ~~~ ~~~ ~~~~~~~ ~~~~~~~~~ : ~~~~ ~~~~~~~~~~~ ~~~~~~~~~~~~~~ ~~~~~~~~~ ~~~~ ~~~ ~~~~~~~~ ~~~~ ~~~~~~~~~~~ ~~~ ~~~ ~~~~~~~~, ~~~ ~~’~~~~~~~~~ ~~~ ~~~~~~~~ de l’État et ~~~ ~~’~~~~~~~~~~. ~~~ ~~~~ ~~~~~ ~~~~ ~~~~~~~~~~, ~~~~~ ~~~~~~~~~~ ~~~ ~~~~~~~~~~~~~~, ~~~~~~ ~~~~~~~~~ ~~~~ ~~~ ~~~~~~~ ~~~~ ~~~ ~~~~~ ~~~~~~ ~~~~~ ~~~~~~~~~~~~~ ~~~ ~~~~~~~~~~ ~~~~~~~~~ ~~~~ ~~’~~~~~~~~ quel autre peuple ~~~ ~~~~~~ ~~~ ~~’~~~~~~~~~ — ~~~~~ ~~~ ~~~~~~~ loin.\nLe ~~~~~~~~~~~~~ ~~ ~~~~~~~~ ~~~ ~~~~~~~ ~~~~~~~ ~~~ ~~~~~~~ ~~~ ~~ ~~~~~~~~ ~~~~~ ~~~ ~~~~~~~~ ~~~ ~~~~ ~~~~~~-~~~~~ ~~~~~~~~~ Jean Gourdiat avec ~~~ ~~~~~~-~~~~~ ~~~~~~~~ ~~~~~~~~. ~~~~~~~~ ~~~~~~~ ~~~~~~~ ~~~ ~~~ ~~~~~~~, ~~~ ~~~~~~ ~~~~~~~~, “~~~~~~”, ~~ ~~~~~~~~~ ~~’~~~ ~~~~~~~~~ ~~~ ~~~~~~~ ~~~~~~ ~~~ ~~~~~ ~~~~~~~~, ~~~~~~~~~ ~~~~~~~~~~~~~~. ~~~~ parents se sont ~~~~~~~, ~~~~~~ ~~~~~, ~~~ ~~~~~~~~~ ~~~~~. ~~~ ~~~~~~~~~ ~~~~ ~~’~~~~~~~~~~~ ~~~~~~ ~~~~ ~~~~ ~~~~~~ ~~~~~, ~~~~~, ~~~~ ~~~ ~~~ ~~~~~~~~~~ ~~~~~. ~~’~~~~~~~~-~~~ ~~’~~~~ ~~~~~~ ~~~ “~~~~~~~~~~~~~~~”, ~~~~~~ celle de mes ~~~~~~~~ ~~~~~~~~ ~~~ ~~~~~~~~ ~~~~~ (~~~~ ~~~~~~ ~~~~~~~~ ~~~~~~~ ~~~~~~~ ~~~ ~~~~~~~~ ~~~ ~~~ ~~~~~ ~~~~~~) ? ~~~~~ ~~~ ~~~~~~~~~~~~~~~ ~~~~~~ ~~ ~~’~~~~~~ ~~~~ ~~~~~ ~~~~ ~~~~~~~~ ~~’~~~~-~~~~~~ mes grands-parents. Le ~~~~~~~~~~~~~ ~~’~~~~-~~~ ~~~~~~~ ? ~~~ ~~~~~~ ~~’~~~ ~~~~~~ ~~~~ ~~~ ~~~~~ ~~~~~~~~ ; ~~~, ~~~~~-~~~~~ ~~~ ~~~~ ~~~~~~ ~~~’~~~ ~~~ ~~~~~~~~ ~~~~~~~~~, ~~’~~~~~~ ~~~~~, ~~~~ ~~~~~~~~~~~~ ~~~~~~~~~~~~ ~~~~ ~~~~~~~~~, elle juge que ~~~~~~~~~ ~~~~~~~ ~~’~~~~~~~ ~~~~ ~~ ~~~~~~~~ ~~~~~ ~~~~~~~ ~~~~~~~~~ ~~~~ ~~~~~~~ ~~~~~~~~~~~~~~~ ~~~’~~~ ~~~~~~~~.\nvoir l’entrée du jeudi 10 janvier 2013 et son image dans Le Jour ni l’Heure


Buhez ar Sent/1912/Yan Diarc’hen - Wikimammenn\nBuhez ar Sent/1912/Yan Diarc’hen\n◄ Lusia Yan Diarc’hen Euzeb ►\nAr zant-man a zo eus tri eskopti : eus hini Leon, dre ’man ennan parouz e vadeziant ; eus hini Roazon, dre ’man eno ar barouz e oe person enni ; hag eus hini Kerne, dre ma tremenas ennan e vlaveziou divezan. Genel a reas en Sant-Nouga, en Gorre-Leon, er bla 1280, ha roët oe d’ezan, da ze e vadeziant, hano an ôtrou sant Yan, embanner bras ar binijen.\nNe golle ket eur pennad eus e amzer ; pa ne veze ket o labourat, e veze o pedi ; dre e bedennou, e roë d’e nesan yec’hed ar c’horf hag an ene. Gant aon n’en em glevje re vat e dechou fall hag an drouk-spered, evit e zougen d’an droug, e kastize e gorf dre binijennou kalet. Chom a reas c’houezek vla heb evan banne gwin, nemet ouz an ôter, ha hep dibri tamm kig, nemet gourc’hemennet a vije d’ezan. Bara hei, pe gerc’h, ha fa oa e vagadurez pemdeziek. Ober a rê eiz koaraïz er bla ; dougen a rê rochedou kanab, gwelloc’h da gignat eun den evit d’e wiskan.\nDoue a roas anaoudegez d’ezan eus an amzer da zont. Gwelet a reas ar penn kentan eus brezel Charlez Bleiz ha Montfort. En Kemper e oa pa oe laket seziz war gêr (1345), pa oe skoet gant ar gernez er blavez war-lerc’h, ha pa grogas ar vosen enni, tri bla goude. Epad ar c’hlenved stagus-ze, e oe eun êl evit Kemperiz ; noz-de e veze war-dro ar glanvourien, ha mervel a reas en o zouez, goude bezan roët ar pep gwellan eus e vue d’ar beden ha d’ar binijen. Nao bla ha tri-ugent bennak e oa ; epad an holl amzer en devoa tremenet en manati Kemper, ne oa ket eur pik en e reolen ha n’en dije ket heuilhet, hag awalc’h eo kement-se evit bugale sant Fransez, eme eur pab bras, evit ma c’hallfed lakat o hanoiou war roll ar zent.\nNoblanz ar vro a c’houlennas dougen war o diouskoa korf sant Yan Diarc’hen d’ar be, hag ar bobl a oe mail gantan kregi war gement tra a oa bet d’ezan. Ar burzudou a reas goude e varo a greskas c’hoaz ar vrud eus e zantelez hag ar fizianz en e c’halloud .\nAn ôtrou Dupark, dre eul lizer kaset gantan da holl veleien e eskopti, ar 17 a viz c’houevrer 1910, a ro da anaout eo digor e brosez en Rom ; fizianz en deus, emezan, e c’hallfomp lavaret hepdale, en hon ilizou, e ofis hag e oferen. En doare-ze, Sant Yan Diarc’hen a vezo ar zant kentan eus eskopti Kemper ha Leon hag a vezo bet anavezet dre e hano hag e vue, hag embannet e zantelez gant ar pab.\n↑ Er bla 1792, e relegou a oe kaset en koach da Erge-Armel ; miret a oent gant doujanz gant an ôtrou Loëdon, mer ar barouz-ze, betek ma teuas ar peuc’h ; neuze e roas aneze d’e iliz-parouz. Er bla 1842, an ôtrou ’n eskob Graveran a c’hallas kaout darn eus relegou ar penn evit e iliz-veur. O miret a rêr gant enor a-dre kein an ôter-vras, en kichen skeuden ar zant, hag eleiz a dud a ve eno o ’n em erbedi outan. Pedet a ve, dreist-oll, evit bezan dilivret diouz ar boan-benn hag evit kaout an treo kollet.\nKemperiz o deus e lezhanvet « ar zantik du ». Al lezhanv-ze a zo bet roët d’ezan abalamour m’eo bet livet en du, eur pennad, ar skeuden goz en deus en iliz-veur Kemper.\nAdtapet diwar « https://br.wikisource.org/w/index.php?title=Buhez_ar_Sent/1912/Yan_Diarc’hen&oldid=38411 »\nKemmoù diwezhañ degaset d'ar bajenn-mañ d'an 9 Gou 2012, da 11:10.


Votadeg unanv gant un dro hepken - Wikipedia\nVotadeg unanv gant un dro hepken\nAr votadeg unanv gant un dro hepken a zo un doare votiñ implijet da zilenn un den hepken. Implijet e vez e kalz broioù evel Kanada, Breizh-Veur pe Stadoù-Unanet Amerika evit dilennadegoù broadel pe lec'hel. Boutinoc'h e vez en trevadennoù breizhveuriat kozh. E frammadur ur votadeg unanv gant un dro hepken e voter ur wech hepken e pep pastell-vro votiñ hag an danvez-kannad en deus gounezet muioc'h a vouezhioù eget ar re arall a vez dilennet, ha pa n'en defe ket gounezet ouzhpenn an hanter eus ar mouezhioù.\nDoare-votiñ[kemmañ | kemmañ ar vammenn]\nEn ur votadeg unanv gant un dro hepken ne c'hell pep voter votiñ nemet ur wech hag evit un danvez-kannad hepken hag ar gounezer eo an hini en deus gounezet muioc'h a vouezhioù eget ar re arall. An dra-se a lakaa ar votadeg unanv gant un dro hepken d'an doare votiñ eeunañ evit ar voterien hag evit an dud a zo o c'harg merañ ar votadeg. Choaz harzoù ar pastelloù-bro a c'hell bout un abeg a gudennoù, avat.\nACE Project: First Past The Post -\nAdtapet diwar « https://br.wikipedia.org/w/index.php?title=Votadeg_unanv_gant_un_dro_hepken&oldid=1505332 »\nKemmoù diwezhañ degaset d'ar bajenn-mañ d'an 5 Mae 2013, da 11:19.


Le dimanche 3 août 2014, la commune de Pouldergat honore ses nombreux morts pour la France durant la guerre 14-18. Dépôt de gerbe au monument aux morts, lecture en français et en breton (voir ci-dessous) de l'Ordre de Mobilisation Générale datant du 2 août 1914.\nLecture en breton du texte de l'ordre de mobilisation, par Yves Le Berre\nArme a zouar hag Arme a vor\nd’an oll voazed da gemer an armou\nHervez eun dekret kemeret gand Prezidant ar Republik eo gourhemennet sevel an armeou a zouar hag a vor, hag ouspenn-ze kemer an oll loened, kirri hag harnachou a zo red anezo evid ekipa an armeou-ze.\nAn devez kenta da gemer an armou eo ar zul eil devez a viz eost ar bloavez mil nao hant pevarzeg.\nPeb goaz gouest da zervichi a rank, dindan boan da veza puniset striz hervez al lezennou, heulia aliou leor ar zoudard (ar pajennou e liou a gavo en e leor).\nDa respont en eus d’an urz-man peb gwaz n’ema ked hirio dindan an armou, hag en-eus grêd e zervij :\n1° En arme a zouar, asamblez gant ar re a oa er holoniou, ha soudarded ar zervichou all ;\n2° En arme a vor, asamblez gand ar re o deus grêd o zervij war vor hag armurierien ar batimanchou a vrezel.\nPennou braz ar Stad hag an Arme a zo karget da gas an dekred-man da vad.\nMinistr ar Brezel\nMinistr ar verdeadurez


Trede levr - XXVIII - Wikimammenn\nTrede levr - XXVIII\nAmable-Emmanuel Troude ha Gab Milin\nJezuz-Krist skouer ar gristenien\n◄ Ar garantez en deuz ann den evit-han he-unan a gas anezhan pell dioc’h ar mad dreist pep mad Trede levr - XXVIII Penaoz e tleer pidi Doue hag he veuli, pa zeu ann enkrez war-n-omp ►\nEIZVED KENTEL WAR-N-UGENT.\nA-enep ar re a zrouk-prezek ar re all.\n1. — Jezuz-Krist. — N’en em c’hlac’harit ket, va map, petra-bennag ne zalc’her stad vad e-bed ac’hanoc’h ha petra-bennag ma lavarer diwar ho penn traou hag a ra poan d’e-hoc’h da glevet. Kredi a dleit ez oc’h gwasoc’h eget ma lavarer ; kredi a dleit ive ne d-euz den disteroc’h evid-hoc’h.\nMar d-oc’h distag dioc’h traou ar bed, ne reot ket kalz a van euz a gomziou a ia gant ann avel. Fur-braz eo ann hini a oar tevel pa vez enn enkrez, ha trei he galoun ouz-in-me, heb ober van euz ar pez a lavar ann dud diwar he benn.\n2. — N’ema ket ho peoc’h e komziou ann dud, rak pe c’houi zo deuet mad, pe c’houi zo deuet fatt gant-ho, ne d-oc’h nemet ar pez ma’z oc’h. Ar gwir beoc’h hag ar gwir c’hloar e pe leac’h emint-hi ? Ha ne d-eo ket enn-oun-me eo emint ?\nBraz e vezo peoc’h ann hini ne glask ket plijout d’ann dud ha n’en deuz aoun e-bed da zisplijout d’ezho. Ann neb a gar ar bed dreist-penn hag en deuz aoun da zisplijout d’ann dud, hen-nez a laka da zevel enkrez enn he galoun ha dievezded enn he spered.\nEVIT HOR C’HELENN.\nTud zo hag a zalc’h muioc’h a stad euz a varnedigesiou ann dud eget na zalc’hont euz a varnedigesiou Doue. Pebez follentez ! Pe e vec’h bet tamallet gant ann dud, pe e vec’h bet karet garn-ho, petra raio kement-se d’e-hoc’h pa’z eot dirak ar Barner-braz ? Ne d-eo ket evit se eo e vezo mad pe fall barnedigesiou Doue enn hor c’henver. Ar wirionez eo a varno ac’hanomp, hag he barnedigesiou ne vezint ket dislavaret da viken. Ann hini a zo bet touellet gant meuleudiou ann dud e-pad he vuez, a zougo ar boan dleet d’he bec’hejou kuzet : mont a rai d’al leac’h ne d-euz enn-han nemet gwelvan ha skrign-dent. Ann hini ervad en deuz bevet e-kreiz ann dismegans hag ann dispriz, a glevo ar c’homziou-man : deut, c’houi a zo binniget gant va Zad ; it d’ar rouantelez a zo bet savet evid-hoc’h abaoe ann deiz kenta euz ar bed. Rak barnedigesiou Doue ne d-int ket hevel oc’h hor barnedigesiou-ni : gwelet a ra e pep leac’h hag ive e diabarz kaloun ann den.\nDre-ze ne dleit lakaat ho spered nemet enn-han hep-mui-ken ; na rit stad e-bed euz ann traou all. Na petra dal ar pez a lezomp war ann douar pa ziskennomp er bez ? Ar meuleudiou, pa glaskit anezho, a stlabez hoc’h ene ; mouga a reont ar mad-oberiou hoc’h euz great evit ho c’haout. Diwallit na rafac’h ho mad-oberiou dirak ann dud evit ma viot gwelet gant-ho ; rak neuze ne viot ket digollet gant ho Tad a zo enn env. Pa fell d’e-hoc’h eta ober ann aluzen, arabad eo d’e-hoc’h seni ar c’horn-boud enn ho raok evel ma ra meur a hini er sinagogou hag er ruiou, evit beza meulet gant ann dud. E gwirionez her lavarann d’e-hoc’h : ho digoll ho deuz bet. Evid-hoc’h-hu, pa roit ann aluzen, grit na ouezo ket ho tourn kleiz ar pez a ra ho tourn deou, evit na ouezo den hoc’h euz great ann aluzen. Hag ho Tad a anavez ann traou ar re guzeta, ho Tad a zistaolo d’e-hoc’h ar pez ho pezo roet. Pa bedit Doue, diwallit na rafac’h evel tud zo hag a gar pidi enn ho zav er sinagogou hag e korn leuriou-kear, evit ma vezint gwelet gant ar re all. E gwirionez me her lavar d’e-hoc’h : ho digoll ho deuz bet. Evid-hoc’h-hu pa bedot Doue, it enn ho ti, ha pa ho pezo serret ann or, pedit ho Tad hep gouzout da zen ; hag ho Tad a wel enn amc’houlou a zigollo ac’hanoc’h.\nAdtapet diwar « https://br.wikisource.org/w/index.php?title=Trede_levr_-_XXVIII&oldid=89310 »\nKemmoù diwezhañ degaset d'ar bajenn-mañ d'an 14 Gou 2016, da 11:26.


Folioskop - Wikipedia\nUr folioskop zo ul levr warnañ un heulad skeudennoù a gemm a bajenn da bajenn, en doare ma weler un dresadenn-vev pa lakaer ar pajennoù da zibuniñ gant trawalc'h a dizh. Evit ar vugale e vez fardet folioskopoù peurliesañ, petra bennak ma 'z eus bet savet lod evit an oadourion diwar luc'hskeudennoù.\nAn hevelep doare a c'haller kavout e marzhoù pe gornioù pajennoù levrioù pe gelaouennnoù a zo. Bez' ez eus meziantoù ha lec'hiennoù Internet a c'hall treiñ restroù video e folioskopoù war baper.\nUr filoskop (deroù XXvet kantved)\nUnan eus an doareoù kentañ da fardañ an tresadennoù-bev eo ar folioskopoù. Evel forzh pe film ez int diazezet war anadenn dreistpad al luc'hsae a-benn krouiñ kammzerc'h ar fiñv e daoulagad an arvesterion, a wel fiñvadennoù dizehan e-lec'h skeudennoù o tont an eil war-lerc'h eben. Kentoc'h eget lenn ar skeudennoù e chom selloù an arvesterion paret war ul lec'h hepken el levr e-pad ma vez ar skeudennoù o tibunañ.\nDav eo reiñ trawalc'h a dizh d'an dibun evit ma yafe ar folioskop en-dro, setu e talc'her al levr gant un dorn en ur lakaat tal ar pajennoù da dreiñ buan gant biz-meud an dorn all — ar pezh a zo dikouezet splann gant ar ger alamanek evit "folioskop" : Daumenkino, da lavaret eo "sinema ar biz-meud".\nD'an 18 a viz Meurzh 1868 e voe breouet ar c'hentañ folioskop gant ar saoz John Barnes Linnett, mouller e Birmingham.\nAr folioskop e voe an doare kentañ da vlivañ skeudennoù dre un heuliad skeudennoù a-linennad, pa veze graet betek neuze dre gantennoù a droe, gant ar zoetrop (1834) hag ar fenakistoskop (1841).\nBreoued kineograph J. B. Linnett, 1868\nE 1894 e tiskouezas ar filmaozer alaman Max Skladanowsky (1863-1939) e film kentañ e stumm ur folioskop.\nEn hevelep bloavezh ez ijinas an Amerikan Herman Casler (1867-1939) ur folioskop ardivinkaet, a anvas Mutoscope : staget ouzh ur granenn-dro e oa ar pajennoù e-lec'h bout strobet e stumm ul levr.\nE 1897 e voe lakaet er c'henwerzh ur folioskop lakaet en ur gwask metal, evit aesaat ar follennata, gant ar filmaozer saoz Henry William Short dindan an anv Filoscope.\nPetra bennak ma vez ar folioskopoù lakaet da c'hoarielloù evit ar vugale pergen e vezont c'hoazh arveret e bed ar bruderezh, en arzoù hag en tiez-embann luc'hskeudennoù.\nKlask zo war folioskopoù eus dibenn an XIXvet kantved, a c'hall bout gwerzhet miliadoù ag euroioù diouzh ar c'hresk.\nEr bloavezh 2004 e voe dalc'het kentañ Gouel ar folioskopoù e Stuttgart, Alamagn ; unan all a c'hoarvezas e Linz en Aostria.\n↑ Gwelet ar bajenn Wikipedia alemanek evit "folioskop".\n↑ 7 Inch Cinema, Birmingham (en)\nFolioskopoù kozh (en)\nIstor ar folioskop (en)\nFardañ folioskopoù (en)\nHuman flipbook – Un "den-folioskop" graet diwar 150 T-shirt disheñvel.\nAdtapet diwar « https://br.wikipedia.org/w/index.php?title=Folioskop&oldid=1890986 »\nKemmoù diwezhañ degaset d'ar bajenn-mañ d'an 1 Gen 2021, da 11:26.


Denzel Washington e-pad prezegenn ar film Hurricane Carter e 2000\nDenzel Hayes Washington, Jr. (ganet d'an 28 a viz Kerzu 1954) a zo un aktour hag ur saver-filmoù amerikan. Gounezet en deus div wech an Academy Award (Oscar) evit e c'hoari. C'hoariet en deus tudennoù pouezus er Stadoù Unanet Amerika, evel Malcolm X, Frank Lukas, Rubin "Hurricane" Carter, Steve Biko, pe c'hoazh Melvin B. Tolson.\nGanet eo Denzel Washington, e New York City d'an 28 a viz Kerzu 1954. D'e pevarzek vloaz, pa oa e zud o dibriediñ, aet eo d'ober e studioù e Pennigton Grimes Elementary School, e-kichen Mount Vernon. Adalek ar mare-se en doa bet c'hoant bezañ sportour broadel. Met, a-benn ar fin, graet en deus ul lodenn bras eus e studioù e Fordham University er gevrenn kazetenner ha c'hoarier pezhioù-c'hoari. Kroget en deus eno da vout dedennet gant ar sinema ha goude an arnodennoù ez eo aet war ar studi en "American Conservaotry Theatre" e-pad bloaz.\nPenn kentañ e vicherAozañ\nKroget en deus e vicher, aktour, dre ar skinwel e 1977 en ur film lesanvet Wilma. Carbon Copy a zo bet e film sinema kentañ e 1981. met, aze, graet en deus un ehan bras gant ar sinema, evit bezañ da 100% en ur steudad war an ospital : St Elsewhere eus 1982 ha 1986. Unan eus ar re nemetañ, e oa Denzel Washington, hag en deus dalc'het betek penn eus ar 6 bloavezh bet skignet er skinwel. Adkroget en deus ar sinema, e 1987 gant Cry freedom eus Richard Attenborought ; c'hoari a ra un afrikan eus Afrika ar Su hag a zo a-enep an apartheid. Anvet e oa evit resev Oscar an aktour a eil renk gwellañ, met hep gounit anezhañ. Ret zo gortoz 1989 evit gwelet Denzel Washington kaout an Oscar gentañ gantañ evit ur roll a eil renk evit ur sklav dieubet e-barzh Glory. Hag ar memes bloavezh ober a ra ur gwir daol-kaer a vez graet gantañ en ur c'hoari ur soudard hag a zeu da vezañ diwaller rouanez Bro-Saoz e barzh For Queen and Country\ne-pad an Hañv 1990, kregiñ a ra ur film Mississippi Masala lec'h ma c'hoari Demetrius Williams. Zoken ma'z eo bet youc'het dezhañ gant ar gazetennoù, e chomo divrud ar film-mañ. Goude e krogo gant rolloù sinema eus ar re vrasañ, an hini kentañ o vezañ Malcolm X er film gant ar memes anv, sevenet gant Spike Lee, e vignon. Anvet eo bet evit Oscar ar gwellañ aktour, abalamour d'e c'hoari eus ar re wellañ evit unan hag a zo bet e penn ur strollad evit ar re zu, met ne dapo ket anezhañ. E keit-se ar film a zo deuet da vezañ unan eus bravañ filmoù ar bloavezhioù 90. Adal neuze he deus cheñchet buhez Denzel Washington. Kinniget e vez dezhañ c'hoari e-barzh filmoù evel unan diwar-benn Martin Luther King, met nac'hañ a ra, peogwir n'en deus ket c'hoant dont da vezañ un typecast.\nAdtapet diwar « https://br.wikipedia.org/w/index.php?title=Denzel_Washington&oldid=1482080 »\nDernière modification le 4 Ebr 2013, à 23:58\nKemmoù diwezhañ degaset d'ar bajenn-mañ d'an 4 Ebr 2013, da 23:58.